
সম্পাদকীয় 


এবারে, এই জুন মাসে, একসাথে এতগুলো নতুন ঘটনা বা পরিবর্তন ঘটতে 
চলেছে যে, উৎসমানুষ-এর নিয়ম ভেঙে পত্রিকার পক্ষ থেকে সম্পাদকীয় 
বক্তব্য কিছু লেখার তাগিদ আমরা বোধ করছি। 

২রা জুন, রবিবার, উৎসমানুষ-এর আড্ডা হচ্ছে হরিণঘাটায়, কলকাতায় 
নয়। ‘আড্ডা'টাকে উৎসমানুষের নিজস্ব কজ্জায় না রেখে বিকেন্দ্রিকরণের 
পরীক্ষা শুরু এ বছর থেকেই। 

পত্রিকা ছাপার মাধ্যম পান্টেছে, হরফ এবং আঙ্গিকের পরিবর্তন দেখেই 
বুঝতে পারছেন। লেটার কম্পোজ ছেড়ে ডিটি পি-অফসেটে ছাপা হচ্ছে। পৃষ্ঠা 
সংখ্যা কিছু কমেছে। কিন্তু নতুন এই কম্পিউটার কম্পোজিং-য়ে প্রতি পৃষ্ঠায় 
অনেক বেশি শব্দ ধরে; ফলে পত্রিকায় মোট চার পৃষ্ঠা কমলেও কার্যক্ষেত্রে 
পাঠকদের কাছে পূর্বের সমপরিমাণ লেখা বা ‘ম্যাটার’ পৌঁছে দেওয়া যাচ্ছে। 
সেই অর্থে, উৎসমানুষ ‘ছোট’ হচ্ছে না। 

আমাদের ২ নং রমানাথ মজুমদার স্ট্রিটের ঘর পাণ্টাচ্ছে, পাল্টাতে বাধ্য 
হচ্ছি আমরা, এই জুন মাস থেকেই। নতুন দোকান-ঘর চালু হয়েছে কলেজ 
সিট এলাকাতেই, ভবানী দত্ত লেনে, ‘পাবলিক’ রোস্তোরীর উল্টোদিকে, ৮নং 
স্টল। আর, এ মাসের মধ্যেই আমরা চলে যাবো নতুন কাজের ঘরে--৯৮ নং 
মহাত্মা গান্ধী রোড। ট্রাম রাস্তার ওপরেই । কলেজ স্ট্রিট মোড় থেকে মিনিট 
দু'তিন পশ্চিম দিকে এগোলেই উৎসমানুষের নতুন ঘর আপনাদের আমন্ত্রণ 
জানাবে। 

আর এসবের সঙ্গে, এ মাস থেকেই, মানুষের জন্য মানুষের ভরসায় যাত্রার 
সূত্রপাত ঘটাচ্ছে পাভলভ চিকিৎসা ও গবেষণা কেন্দ্ৰ’ (Paviov Medical 
Research Centre) উৎসমানুষের একদম পাশাপাশি__একই ঠিকানায়। 
গত সংখ্যার পত্রিকায় আমরা যে আবেদন রেখেছিলাম, সেটাই আবারও মনে 
করাচ্ছি এ প্রসঙ্গে-_আসুন একটু চেষ্টা করে দেখি। 


১৪১ 


কলকাতায় এখন ঘাটতি জল পূরণের জন্য 
যত্রতত্র নলকূপ বসানো হচ্ছে। প্রতিটি 
বহুতল বাড়ির সাথে গভীর নল্কুপ 
অঙ্গাঙ্গীভাবে জড়িয়ে গেছে। অথচ ভূত্তরের 
জলের এই যথেচ্ছ ব্যবহার একদিকে যেমন 
প্রাকৃতিক বিপর্যয় নিয়ে আসছে, অপরদিকে 
শহর কলকাতা বসে যাওয়ারও সম্ভাবনা 
দেখা যাচ্ছে। পৃথিবীর বিভিন্ন বড় বড় 
শহর-___ মেক্সিকো, জাপানের ওসাকা, 
আমেরিকার হিউস্টন-__বেটাউন অঞ্চল 
এমনি বহু অঞ্চলে মাটির অধোগমনের 
চিহ্ন দেখা গেছে এবং তা ঘটেছে, ভূগর্ভ 
থেকে অতিরিক্ত জল তোলার ফলে। 


গোটা মাৰ্চ-এপ্ৰিল মাস জুড়ে প্রতিবছর ভারতবর্ষের বিভিন্ন প্রান্তে জলসম্পদ 
দিবস' উদযাপিত হয়। এবারও এ রাজ্যে কিছু কিছু অনুষ্ঠান হয়েছে তার মধ্যে 
সবচেয়ে গুরুত্বপূর্ণ ছিল বিভা সত সায়েন্স ফর 
সহযোগিতায়.এ অনুষ্ঠানের আয়োজন করে রিনি সে মনোজ্ঞ সভায় 
মানুষের ব্যবহারযোগ্য মিষ্টি জলের অভাব নিয়ে গভীর উদ্বেগ প্রকাশ করা হয়। 
কারণ গরমের প্রচণ্ড দাবদাহে জলের অভাব এ মাসগুলিতে সবচেয়ে বেশি 
অনুভূত হয়। 

এবারকার জলসম্পদ দিবসে আলোচ্য বিষয় কিছুটা জাতীয় চরিত্র পেলেও, 
আঞ্চলিক বিষয়গুলিও আলোচনায় উপেক্ষিত হয়নি আলোচ্য বিষয় ছিল £ 
এবং সমাধানের পথ। 


নদীর বুকে অসম জলপ্রবাহ 


বাস্তবিক, ভারতের বিভিন্ন প্রান্তে যে অসংখ্য নদ-নদী প্রবাহিত হচ্ছে, তাতে 
জলের অসম প্রবাহের ফলে একদিকে যেমন কিছু অংশে জল উপচে পড়ছে 
এবং বন্যার সৃষ্টি করছে, অন্যদিকে কিছু কিছু অঞ্চলে নদীর জলের অপ্রতুলতার 
ফলে খরা সৃষ্টি হচ্ছে। বিশেষজ্ঞদের হিসেবে বেরিয়ে এসেছে, দেশের উন্তর- 
পূর্ব অঞ্চলে ব্ৰহ্মপুত্ৰ এবং বরাক নদী দিয়ে বয়ে যায় দেশের মোট জলসম্পদের 
৩২ শতাংশ এবং গঙ্গা বহন করে ২৮ শতাংশ। অথচ দেশের পশ্চিম এবং 
দক্ষিণপ্রান্তে রাজস্থান, গুজরাট, অন্ধপ্রদেশ, কৰ্ণাটক, তামিলনাভুর নদী গুলিতে 
জলের প্রচণ্ড অভাব যার ফলে কাবেরী নদীর জলবণ্টন নিয়ে এত বিতর্ক। 
দেশের বিভিন্ন অঞ্চলে মাথাপিছু জল-ব্যবহারের হিসেব নিতে গেলেও নানা 
বৈসাদৃশ্য চোখে পড়ে* ব্রহ্মপুত্র অববাহিকায় যে সব মানুষজনের বাস, তাদের 
জন্য এই নদী কতখানি জল প্রতিবছর দিয়ে থাকে, সে হিসেব নিলে দেখা যাবে 
এর পরিমাণ ১৮,৪১৭ ঘনমিটার । গঙ্গায় এর পরিম'ণ ১৪৭৩ এবং বরাকে 
৭,৬৪৬ অথচ রুগ্ন নদী কাবেরীতে প্ৰতিজন মানুষ বছরে পায় ৬৬৬ ঘনমিটার। 
কৃষ্ণায় ১৩১২ এবং কচ্ছ__সৌরাষ্ট্রে সবচেয়ে ক মাত্র ৬৩১ ঘনমিটার ৷ 
জলের এই অসম বন্টনের মধ্যে সামঞ্জস নিয়ে আসা জাতীয় স্বার্থে বিশেষ 
জরুরি। 


পশ্চিমবঙ্গের অবস্থান 


জলের এই অসম বণ্টনের কথা চিন্তা করতে গিয়ে যদি শ্র"মরা এ রাজের 
হিসেব নিই তাতে আশাব্যজক কোন চিত্র কিন্তু খুঁজে পাই না। সবচে 
হতাশাব্যঞ্জক চিত্র বেরিয়ে আসে গঙ্গার ক্ষেত্রে। কারণ পশ্চিমবঙ্গের জন 
গঙ্গার জলের পাওনা ন্যুনতম ৷ অথচ পশ্চিমবঙ্গে যেখানে মোট ভৌগোলিক 


* "Theme paper of Water Resources Day 1996'—published by W. ৭. Society, New Delhi. 

অবস্থানের পরিমাণ ৮.৮৮ মিলিয়ন হেক্টর, তার মধ্যে ৭.১৬ মিলিয়ন হেক্টর 
অংশই রয়েছে গঙ্গা অববাহিকায়। হিসেব করে দেখা গেছে, এ পর্যন্ত গঙ্গার জল 
দিয়ে মাত্র ১৪৬৩.৬৮ মিলিয়ন ঘনমিটার জলসম্পদ তৈরি করা সম্ভবপর 
হয়েছে এবং এ পরিমাণ জল রাজ্যের গড় জলপ্রবাহের মাত্র শতকরা ২.২ ভাগ। 

পশ্চিমবঙ্গে গঙ্গাজলের প্রাপ্তির এই স্বল্পতার কারণ বিবিধ | গঙ্গা উৎসসমূহ 
থেকে শুরু করে যে সমস্ত রাজ্যের ভেতর দিয়ে প্রবাহিত হয়েছে, সে সমস্ত 
রাজ্যে এর প্রবাহ থেকে প্রচুর পরিমাণ জল নিয়ে নানা জল-প্রকল্প তৈরি হয়েছে। 
সেচ কমিশনের রিপোর্ট থেকেই জানা যায়__এর পরিমাণ ১৮,২৪৭ মিলিয়ন 
ঘনমিটার। উপর রাজ্য থেকে গঙ্গার জলপ্রবাহের নতুনতম প্রতিবন্ধকতা হল, 
কানপুরের প্রস্তাবিত বাধ । এতসব বাধা সত্বেও যেটুকু জল গঙ্গা দিয়ে বয়ে এসে 
পশ্চিমবঙ্গে পড়ত, তার বেশি অংশই আবার চলে যেত ফরাক্কার নিচে 
বাংলাদেশের দিকে প্রবাহিত পদ্মানদীর দিকে। প্রাকৃতিক ঢাল অনুসারে গঙ্গার 
প্রবাহ সেদিকে যাওয়ার প্রবণতা বেশি ছিল। আর এদিকে উপযুক্ত পরিমাণ জল 
না পেয়ে কলকাতা বন্দরের নাভিম্বীস উঠেছিল ৷ তার জন্যেই ফরাকা ব্যারেজের 
সৃষ্টি হয়েছিল, যাতে এ বন্দরকে বাঁচানোর জন্য ন্যুনতম ৪০,০০০ কিউসেক 
জল পাওয়া যায়। 


কলকাতায় জলের টান 


বর্তমানে গঙ্গার মূল প্রবাহে প্রয়োজনীয় জলের অপ্রতুলতা কলকাতার পাশ 
দিয়ে বয়ে যাওয়া হুগলী নদীতে জলের প্রবাহকে অনিশ্চিত করে তুলেছে। 
১৯৭৭ সালে বাংলাদেশের সাথে চুক্তিমত নির্দিষ্ট পরিমাণ জল গঙ্গা থেকে 
বছরের বিভিন্ন সময়ে বাংলাদেশকে দিতেই হচ্ছে। ফলে ভাগীরথীতে জলের 
টান পড়ছে এবং এ জলের অভাব সামগ্রিকভাবে কলকাতার জলসরবরাহ 
ব্যবস্থাকেও কিছুটা প্রভাবিত করছে। কারণ কলকাতা এখন চলতে চাইছে 
ভূপৃষ্ঠের জলের ওপর নির্ভর করে। কলকাতায় ভূপৃষ্ঠের জলের একমাত্র উৎস 
হুগলীনদী।প্রাকৃতিক ভারসাম্য রক্ষার তাগিদে ভূগৰ্ভস্থ জলের ওপর নির্ভরশীলতা 
ক্রমশ কমিয়ে আনার দিকে এখন পরিবেশবিদরা জোর দিচ্ছেন। তাই বর্তমান 
পরিস্থিতিতে হুগলী নদীর জলপ্রবাহে যদি টান আসে, তাহলে কলকাতায় মিষ্টি 
জলেরও অভাব দেখা দেবে। 

ইতিমধ্যে কলকাতা এবং সংলগ্ন মিউনিসিপ্যালিটিগুলিতে জল সরবরাহের 
জন্য হুগলী নদী থেকে জল তোলা হচ্ছে। বিভিন্ন ট্রিটমেন্ট প্ল্যান্টে তা পরিশোধন 
করে শহরের নানাপ্রান্তে সরবরাহ করা হয়। এখন যে সমস্ত শোধনাগার এ 
উদ্দেশ্যে ব্যবহৃত হচ্ছে তাদের অবস্থান হল--- পলতা, গার্ডেনরিচ, বরানগর- 
কামারহাটি, হাওড়া এবং শ্রীরামপুর এ সমস্ত প্ল্যান্ট গঙ্গা থেকে প্রতিদিন যে 
জল তুলছে তার পরিমাণ ২৯৫ মিলিয়ন গ্যালন। প্রতিটি শোধনাগারে প্রতিদিন 
জল উত্তোলনের হিসেব এরকম-_পলতা ১৬০, গার্ডেনরিচ ৪৫, বরানগর- 
কামারহাটি ৩০, হাওড়া ৪০ এবং শ্রীরামপুর ২০ মিলিয়ন গ্যালন। মেগাসিটি 
প্রকল্পের লক্ষ্যমাত্রা অনুযায়ী প্রতিদিন এর পরিমাণ আরও ১২০ মিলিয়ন গ্যালন 
বাড়ানো হবে এবং তা সংগ্রহ করবে তিনটি জলশোধনাগার। পলতার জন্য 


উৎস মানুষ [] জুন "৯৬ 


নির্দিষ্ট ২০, গার্ডেনরিচ ৬০ এবং হাওড়া ৪০ মিলিয়ন গ্যালন ৷ তাই হুগলী নদীর 
বুক থেকে প্রতিদিন উত্তোলিত মোট জলের পরিমাণ দাড়াবে ৪১৫ (২৯৫+১ ২০) 
মিলিয়ন গ্যালন। 

উপরোক্ত পরিমাণ জলও কিন্তু ভবিষ্যতের প্রয়োজনের তুলনায় কম। 
কারণ ২০০১ সালে বৃহত্তর কলকাতায় জনসংখ্যা দাড়াবে ১ কোটি ৪৬ লক্ষ! 

এদের প্রত্যেকের ভাগে প্রতিদিন ৩০. গ্যালনেরও কম জল পড়ছে। তাই 
ভূগর্ভস্থ উৎস থেকে জল তোলা ছাড়া গত্যন্তর নেই। কলকাতায় এখন ঘাটতি 
জল পূরণের জন্য যত্রতত্র নলকূপ বসানো হচ্ছে। প্রতিটি বহুতল বাড়ির সাথে 
গভীর নলকূপ অঙ্গাঙ্গীভাবে জড়িয়ে গেছে। অথচ ভূত্তরের জলের এই যথেচ্ছ 
ব্যবহার একদিকে যেমন প্রাকৃতিক বিপর্যয় নিয়ে আসছে, অপরদিকে শহর 
কলকাতা বসে যাওয়ারও সম্ভাবনা দেখা যাচ্ছে। পৃথিবীর বিভিন্ন বড় বড় 
শহর-_মেঝক্সিকো,জাপানের ওসাকা, ক্যালিফোর্নিয়ার সানজোয়াকিন উপত্যকা, 
আমেরিকার হিউস্টন---বেটাউন অঞ্চল এমনি বহু অঞ্চলে মাটির অধোগমনের 
চিহ্ন দেখা গেছে এবং তা ঘটেছে ভূগর্ভ থেকে অতিরিক্ত জল তোলার ফলে। 
কর্পোরেশনের এক হিসেবে দেখা গেছে বর্তমানে শহরে গভীর নলকৃপ রয়েছে 
২৭০ এবং অগভীর নলকূপ ৭০০০ ছাড়িয়ে গেছে। 

তাই কলকাতাকে বীচাতে হুগলী নদী থেকে আরও জল তোলা ছাড়া উপায় 
নেই। বিশেষজ্ঞদের প্রস্তাব__-পলতা থেকে আরো অতিরিক্ত ৪০ মি. গ্যালন 
এবং গার্ডেনরিচে শোধনাগার থেকে ১৫ মি. গ্যালন জল তুললে অবস্থা কিছুটা 
সামাল দেওয়া যেতে পারে। এদিকে আবার হুগলী নদী থেকে এত জল এর 
জন্য যোগান দিতে গেলে এর প্রবাহে বিপর্যয় নেমে আসবে। 


তুটি সমূহ 


যাট দশকের গোড়ার দিকে যখন সি এম পি ও’ কে দিয়ে কলকাতার এক 
সার্বিক উন্নয়ন পরিকল্পনার রূপরেখা তৈরির চেষ্টা হয়, তখন সে প্রতিষ্ঠান অন্তত 
দুটি ক্ষেত্রে গুরুত্বপূর্ণ দলিল তৈরি করে। তার মধ্যে একটি হল কলকাতার 
যানবাহন ব্যবস্থা এবং অপরটি জল-সরবরাহ ব্যবস্থা । কালের পরিবর্তনের সাথে 
কলকাতার পরিকল্পনার দায়দায়িত্ব পরবর্তী পর্যায়ে এসে পড়ে সি এম ডি এর 
ওপর এবং ১৯৭৯ সালের টাউন ত্যান্ড কান্ট প্ল্যানিংত্যাক্ট অনুসারে সরকারিভাবে 
এ পরিকল্পনার দায়িত্ব নতুন প্রতিষ্ঠানের ওপর বর্তায়। 

কিন্তু দুঃখের বিষয় পরবর্তী সময়ে কলকাতা জল-সরবরাহ ব্যবস্থা নিয়ে যে 
সমস্ত উদ্যোগ কর্তৃপক্ষ গ্রহণ করেছে, তাতে সি এম পি ও তৈরি সেই পুরনো 
পরিকল্পনাকে কতখানি মর্যাদা দেওয়া হয়েছে সে বিষয়ে সন্দেহ জাগে। অপর 
দিকে সি এম ডি এ জল-সরবরাহ ব্যবস্থা সম্বন্ধে সুসংবদ্ধ পরিকল্পনা গ্রহণ করে 
কাজের দিকে এগিয়েছে, সে প্রমাণও মেলে না। কার্যক্ষেত্রে দেখা গেছে, জল- 
সরবরাহে সমস্যা সৃষ্টি হলে তাৎক্ষণিক দৃষ্টিভঙ্গী থেকে কিছু প্রকল্প এ শহরে 
গ্রহণ করা হয়েছে এবং তাও অনেক সময় পুরোপুরি-রূপায়িত হয় নি। তা না 
হলে কী করে পলতা জলশোধনাগারের বিস্তৃতির কাজ আজও আটকে থাকে 


১৪৩ 


এবং প্রথম পর্যায়ে পলতা থেকে টালা পর্যন্ত অতিরিক্ত ৬২ ইঞ্চি ব্যাসের 
পাইপলাইন বসানোর কাজ মাঝপথে থেমে যায়? রাজ্য সরকারের আর একটি 
স্বশাসিত সংস্থা সি এম ডব্লিউ এম এ এ নতুন পাইপলাইন ব্যারাকপুরের 
চিড়িয়ামোড় থেকে শুরু করে ডানলপ ব্রিজ পর্যন্ত নিয়ে এসে কাজ অৰ্ধসমাপ্ত 
করে রেখেছে। যে গার্ডেনরিচ জল শোধনাগারে ১২০ মি. গ্যালন জল পরিশোধিত 
হতে পারে, তাকে পুরোপুরি ব্যবহার না করে প্রকল্পের অর্থের অপচয় করা 
হচ্ছে। এই শোধনাগার থেকে পরিশোধিত জল চারদিকে বিতরণ করার মত 
উপযুক্ত পাইপলাইনেরও একান্ত অভাব। 

"দ্বিতীয় পর্যায়ের পরিকল্পনায় পলতা জলের কিছু অংশ সম্টলেকে নিয়ে 
যাওয়ার যে কর্মসূচি গ্রহণ করা হয়েছে, তার কাজের গতিও মন্ত্র 


সরকারি ব্যবস্থা 


কলকাতার জল-সরবরাহে জলের চাপ বৃদ্ধির জন্য সি এম ডি এ শহরের 
দুটি অঞ্চলে বুস্টার স্টেশন স্থাপন করেছে। এর একটি বসান হয়েছে সুবোধ 
মল্লিক স্কোয়ারে এবং অপরটির অবস্থান অকল্যান্ড স্কোয়ার। প্রত্যেকটি 
জলসঞ্চয় ক্ষমতা ৬ মি. গ্যালন। জলের চাপ বাড়ানোর উদ্দেশ্যে এই দুটি বুস্টার 
স্টেশনে শক্তিশালী পাম্পও ব্যবহার করা হচ্ছে। দুটি স্কোয়ারের সঞ্চিত 
জলাধার থেকে শক্তিশালী পাম্প জল উত্তোলন ক'রে সরবরাহ নেটওয়ার্কে 
ছড়িয়ে দিচ্ছে। ফলে সুদূর টালা ট্যাঙ্ক থেকে জল নলবাহিত হয়ে আসতে 
আসতে যেচাপ কিছুদূরে গিয়ে হারিয়ে ফেলছে,তাকে আবার উজ্জীবিত করার 
জন্য এই বুস্টার ব্যবস্থার সংযোজন ৷ কিন্তু এ ব্যবস্থা সমস্যা সমাধানে পুরোপুরি 
সমর্থ হয় নি। কারণ এ বুস্টার স্টেশন থেকে পাম্পের সাহায্যে যে অতিরিক্ত 
চাপ সৃষ্টির চেষ্টা হচ্ছে, তা শহরের প্রত্যন্ত অংশ পর্যন্ত জলবাহী মূল লাইনে 
প্রসারিত হতে পারছেনা । এঅবস্থায় কর্তৃপক্ষ আর একটি ব্যর্থ চেষ্টা করে ব্ল্যাক 
আ্যান্ড ভিয়াচ ইন্টারন্যাশনাল কোম্পানিকে দিয়ে এ ব্যবস্থার উন্নতির চেষ্টা হয়। 
সেই কোম্পানি মাস্টার প্ল্যানের মূল সূত্র থেকে সরে এসে জল সরবরাহের 
ক্ষেত্রে কলকাতাকে তিনটি ভাগে ভাগ করে। বি ভি আই কোম্পানির সেই 
পরিকল্পনা রাপায়িত হওয়ার পর দেখা গেল, শহরে বিভাজিত ৩টি বিভাগে জলের 
চাপ পরিকল্পিত স্তরে নিয়ে যাওয়া যাচ্ছে না। এ পরিকল্পনার মূল ভিত্তি ছিল 
শহরে ২৪ ঘণ্টা ধরে জল দেওয়া ৷ কিন্তু শহরবাসীর চাহিদা অন্যরকম । দিনের 
বিশেষ সময়ে এখানে জলের চাহিদা বেড়ে যায়, অন্য সময়ে কম থাকে। সে 
প্রয়োজন মেটাতে এ শহরের জল সরবরাহ ব্যবস্থার নতুনতর পরিবর্তন আনা 
প্রয়োজন। 


সমাধানের পথ 


যে সীমিত জল নিয়ে কলকাতা শহরে সরবরাহ ব্যবস্থা গড়ে তোলা হয়েছে, 
তাযাতে পুরোপুরি কার্যকরী হয়, সে উদ্দেশে বিশেষজ্ঞদের প্রস্তাব হল*__ শুধুমাত্র 


দুটি বুস্টার স্টেশন স্থাপন এবং শহরকে ৩টি ভাগে বিভাজন নয়, এর সাথে 
আরো কয়েকটি জলাধার এবং বুস্টার স্টেশন করা দরকার শহরের বিভিন্ন 
প্রান্তে। এর অবস্থান হওয়া উচিত ৭টি স্থানে । অবস্থানগুলি হল-_পার্কসার্কাস 
ময়দান, রাসবিহারী কানেক্টার, ঝিলরোড, রানীকুঠি, বাগমারী পার্ক, চেতলা 
সেন্ট্রাল পার্ক এবং আক্রী রোড। গার্ডেনরিচ জল শোধনাগারে এবং টালা 


জলাধার থেকে শহরের বিভিন্ন প্রান্তে জল সরবরাহের জন্য যে অতিকায় 


পাম্পগুলি ব্যবহৃত হয়, তাদের কাজের ধারা বিচিত্র ধরনের। সে পাম্প 
একনাগাড়ে মাসের পর মাস জল তুলতে পারে। এর জন্য মেশিনের কোন 
বিশ্রামের দরকার নেই বরং দিনে কিছু সময় পাম্প চালানোর পর তা বন্ধ করে 
দিয়ে আবার চালু করলে পাম্পের মেশিনে চাপ পড়ে, পাম্প তাড়াতাড়ি 
অকেজো হয়ে যায় । তাই শুধুমাত্র দিনের বিশেষ সময়ে যখন মানুষ বেশি করে 
জল খরচ করে, তখন জল সরবরাহ নয়, রাতেও পাম্প চালু রেখে জল সরবরাহ 
করা দরকার । সে সময় জল ঘরে ঘরে না পৌছে সোজা চলে যেতে পারে ৭টি 
নতুন বুস্টার স্টেশনে এবং সেখানকার অতিকায় জলাধারে তা মজুত করা 
সম্ভবপর । পরেরদিন দিনের বেলায় অঞ্চলের চাহিদামত এক একটি স্টেশনের 
লাগোয়া অঞ্চলে জল সরবরাহ করা সহজতর হতে পারে। যেমন পার্ক সার্কাস 
ময়দানের স্টেশন জল দিতে পারে ট্যাংরা-তপসিয়া এবং ধাপা অঞ্চলে। 
রাসবিহারী কানেক্টারের স্টেশন থেকে কসবা, ঢাকুরিয়া এবং যাদবপুরের পূর্ব 
অংশ জল পেতে পারে। ঝিল রোডের জলাধার জল দিতে পারে গড়ফা, 
সন্তোষপুর এবং সন্নিহিত অঞ্চলে। রানীকৃঠির জলাধার থেকে জল দেওয়া 
সম্ভব টালিগঞ্জ, যাদবপুর এবং গড়িয়ার বিস্তৃত অংশ জুড়ে। বাগমারী পার্কের 
স্টেশন জল দিতে পারে মানিকতলা অঞ্চলে। চেতলা সেন্ট্রাল পার্কের জলাধার 
থেকে জল পেতে পারে চেতলা, ভবানীপুর এবং সন্নিহিত অংশ। সবশেষে 
আক্রা রোডের বুস্টার স্টেশন জল-সরবরাহ করতে পারে আক্রা রোড এবং 
পাশের অঞ্চল জুড়ে। 

তবে শুধুমাত্র নতুন জলাধার এবং বুস্টার স্টেশন তৈরি নয়, কলকাতার 
জল-সরবরাহ ব্যবস্থায় উপযুক্ত গতি আনতে হলে মূল জল-পরিবাহী পাইপ 
এবং শাখা পরিবাহী অংশেরও উন্নতির প্রয়োজন। প্রায় ১০০ বছরেরও আগে 
বৃটিশদের বিছোনো ভূগৰ্ভস্থ পাইপ লাইন দিয়ে এখনো কলকাতার জল- 
পরিবহন করা হয়। অতি পুরোনো এই পাইপ লাইনের বহু অংশে নানা ফুটো 
রয়েছে। সেগুলি মাঝে মাঝে জোড়াতালি দিয়ে মেরামত করে জল পরিবহন 
ব্যবস্থা চালু রাখা হচ্ছে। কিন্তু অচিরেই সেখানে আবার ছিদ্র দেখা দেয়। 
কলকাতা শহরে মাটির নিচে বিছোনো ৭৫ মাইল বিস্তৃত মূল পরিবাহী পাইপ 
লাইন এবং অসংখ্য শাখা লাইন এভাবে নষ্ট হয়ে যাওয়ার ফলে সরবরাহ 
ব্যবস্থায় বিপর্যয় নেমে আসছে। কারণ এর ফলে শুধুমাত্র জলের অপচয় নয়, 
জলের পাইপের পাশে বিস্তৃত মলবাহী (99/81899) পাইপ থেকেও পানীয় 
জলের পাইপে নোংরা ঢোকার সুযোগ হচ্ছে। নিবন্ধে এক অংশে বলা হয়েছে, 
শহরের পাইপ লাইনে, বিশেষত দূরের শহরতলী অংশে জলের চাপ দূরত্বের 
জন্য কমে যায়। পাইপে জলের চাপ কমে এলে ধীরে চলমান জলের প্রবাহে 
সহজে বাইরে থেকে দূষিত পদার্থ ঢোকার সুযোগ পায়। 


* Report on MEGACITY PROJECT ; published by Science for Society—a note by CMC Engineers, July '95. 

১৪৪ 


এ সম্বন্ধে এক সমীক্ষার জন্য বছর কুড়ি আগে সি এম ডি এ কনসালটেন্ট 
হিসেবে আযাটকিনস দাস কে নিয়োগ করে ছিল । সি এম ডি এর কিছু ইঞ্জিনিয়ার 
সে সময় আমেরিকাতে এ বিষয়ে ট্ৰেনিং নিতে গিয়েছিলেন। কয়েক বছর আগে 
কলকাতা কর্পোরেশন নতুন করে আর এক সমীক্ষার কাজ চালায়। এর ফলে 
শহরের কোন কোন অংশে পাইপ লাইন যে দুর্বল এবং তাতে ফুটো রয়েছে,তার 
চিত্র পাওয়া গেছে। কিন্তু সে সব দুর্বল পাইপগুলিকে মেরামত বা পরিবর্তন 
করার জন্য কার্যকরী ব্যবস্থা আজও নেওয়া হয়নি। 


কলকাতার জল-সরবরাহের আর এক মারাত্মক দিক হল-_জলের অপচয় ৷ 
শহরের রাস্তায় রাস্তায় প্রায় ৮ হাজার চাপা কল রয়েছে এবং বাড়িতে বাড়িতে 
রয়েছে ১ লক্ষ ২৫ হাজার কল। এসব চাপা কলে, বিশেষত রাস্তার কলে জলের 


ধারা অনেকসময় পাইপ থেকে বেরিয়ে ড্রেনে চলে যায়! কারণ চাপা কলগুলি 


রাস্তা থেকে চুরি হয়ে যায়। হিসেব করে দেখা গেছে, এর ফলে এবং ভূগর্ভস্থ 
ফুটো পাইপের কারণে জলের অপচয় দাড়ায় শতকরা ৪০ ভাগ। 

তাই উপযুক্ত ব্যবস্থার মাধ্যমে এসব ত্রুটি দূর করতে না পারলে, কলকাতার 
জল-সরবরাহ ব্যবস্থা ঠিক ভাবে গড়ে তোলা যাবে মা! 

কেন এই অযাচিত দান 


সুজিতকুমার দাশ 


৪২ কোটি টাকার ওষুধ ‘দান’ এর প্রস্তাবে 
কৃতার্থ হয়ে কেন্দ্রীয় সরকার দাতার পক্ষে 
দেয় ২৫ কোটি টাকার শুদ্ধ মকুব করে 
দিয়েছে। এই শুল্ক মকুব করার কায়দাটি 
এক ধরনের ব্যবসায় পর্যবণিত হয়েছে। 
এদেশের বহু বেসরকারি চিকিৎসা প্রতিষ্ঠান 
বিদেশ থেকে বহুমূল্য যন্ত্রপাতি আমদানি 
করার সময় অঙ্গীকার করে যে, গরিব 
রোগীর বিনামূল্যে চিকিৎসার উদ্দেশ্যে 
যন্ত্রটি ব্যবহার করা হবে; সুতরাং শুল্ক মকুব 
করা হোক। সরকার মকুব করে দেয় এবং 
করে ; বলা বাহুল্য, এইসব প্ৰতিষ্ঠানগুলি 
আসলে বাণিজ্যিক নার্সিং হোম।... ৪২ কোটি 
টাকার মার্কিন ওষুধ ভারতের বাজার থেকে 
অনধিক ৫ কোটি টাকায় কিনে ফেলা যায়, 
কিন্তু এই ৫ কোটি টাকার ওষুধ বিনামূল্যে 
পাওয়ার লোভে আমাদের ভিখিরি স্রকার 
২৫ কোটি টাকার শুল্ক মকুব করে দিয়েছে। 

হতে পারলেন না; তাতে অনুষ্ঠানটির আড় স্বর একটু কমে গেল বটে, তবে এসে 
গেলেন পশ্চিমবঙ্গের মাননীয় রাজ্যপাল, স্বাস্থ্য দপ্তরের প্রধান সচিব এবং 
আরও কিছু বৃহৎ আমলা ৷ ওদিক থেকে সঙ্গে এলেন মিস (নিগ্ৰো) আমেরিকা ৷ 
৪২ কোটি টাকার ওষুধ ‘দান’ হিসেবে আনুষ্ঠানিক হস্তান্তর করা হল। দাতা 
হার্ট টু হার্ট ইন্টারন্যাশনাল, স্বেচ্ছাসেবী সংস্থা, আমেরিকা। গ্রহীতা-- 
পশ্চিমবঙ্গের কমিউনিস্ট প্রগতিশীল বামফ্রন্ট সরকার ৷ 

দান খয়রাতির ঘটনা এমন কিছু নতুন নয়, অভিনবও নয়। সাহেবরা বহুদিন 
থেকে তৃতীয় বিশ্বের দেশগুলিতে দান করছে। আধুনিককালে দান খয়রাতির 
লেনদেন আন্তর্জাতিক স্তরে সংগঠিত পরিষেশ হিসেবে বিকশিত হয়েছে। 
হাজার হাজার সাহেব দান খয়ুলাতি গু বঢ়া নিযুত হত 
‘কেরিয়ার’করছে। দেশর মধ্যে মধ্যে গজিয়ে উঠেছে হাজ'র হাজার স্বেচ্ছাশেবী 
সংস্থা ; তারা সাহেবদের দান সংগ্রহ করে এদেশে বিতরণ করছে, এই কাজে 
নিযুক্ত কয়েক লক্ষ ভারতবাসী জীবিকা নির্বাহ করছে। এরা শুধু মহানুভব 
সমাজসেবী নয়, এরা বঞ্চিত গরিব মানুষের মুক্তির কথা বলে, সামাজিক ন্যায় 
বিচারের দাবি তোলে, সমাজ পরিবর্তনের তত্বকথাও প্রচার করে । সাহেবদের 
নানা ধরনের দান খয়রাতির বিতরণের ক্ষেত্রে এরা স্থানীয় এজেন্ট হিসেবে কাজ 
করে। এই পরিষেবায় হাজার হাজার কোটি টাকার বাৎসরিক লেনদেন হচ্ছে। 
এসব কথা অনেকেই জানে । তাই কেন সামান্য কিছু ওষুধ ‘দান’ নিয়ে আলোচনা 

ওষুধের ক্ষেত্রে আন্তর্জাতিক দানের বিষয়ে রাষ্ট্রসংঘের শাখা প্রতিষ্ঠান বিশ্ব 
স্বাস্থ্য সংস্থার (40) নিয়ন্ত্রণবিধি আছে৷৷ সেক্ষেত্রে দাতার পক্ষে পালনীয় 

এক £ গ্রহীতা দেশের ‘প্রয়োজনীয় ওষুধ’-এর তালিকা-বহির্ভূত বা সে 
রকম তালিকা না থাকলে $%110-এর তালিকা-বহির্ভূীত কোন ওষুধ দান করা 
চলবে না, 

দুইঃ বিশ্বাসজনক প্রতিষ্ঠান থেকে ওষুধ সংগ্রহ করতে হবে।আন্তর্জাতিক 
আদানপ্রদানযোগ্য ওষুধের মান নির্ধারণ বিষয়ে /710-এর ছাড়পত্র 
(Certification scheme) নিতে হবে, 

তিনঃ ওষুধের অন্তত এক বছর আয়ু থাকতে হবে, 

চার £ ওষুধের বাক্সের গায়ে বর্গনাম সহ (061811018116) লেবেল 
এমন ভাষায় লেখা থাকবে যা স্থানীয় লোকে বুঝতে পারে, 

পাঁচ ঃ সেকেন্ডহ্যান্ড অর্থাৎ ব্যবহৃত ওষুধ দান করা চলবে না, 

ছয়ঃ এইসব শৰ্ত পালন না করা হলে ওষুধগুলি নষ্ট করে ফেলতে হবে। 

যেটুকু খবর পাওয়া গেছে তাতে দেখা যায় যে, এসব কোন শর্তই পালন 
করা হয়নি। দাতা ও গ্রহীতা কেউই $/10-এর শর্ত নিয়ে মাথা ঘামায়নি। এ 
নিয়ে আরও কথা আছে কিন্তু তার আগে এই ‘দান’ প্রসঙ্গে আরও তথ্য জানাবার 
আছে। 

৪২ কোটি টাকার ওষুধ ‘দান’-এর প্রস্তাবে কৃতাৰ্থ হয়ে কেন্দ্রীয় সরকার 
দাতার পক্ষে দেয় ২৫ কোটি টাকার শুল্ক মকুব করে দিয়েছে৷ এই শুল্ক মকুব 


ললি" সিকি তেলুং 
চহ এবং 

করার কায়দাটি একধরনের ব্যবসায় পর্যবসিত হয়েছে। এদেশের বহু বেসরকারি 
চিকিৎসা প্রতিষ্ঠান বিদেশ থেকে বহুমূল্য যন্ত্রপাতি আমদানি করার সময় 
অঙ্গীকার করে যে গরিব রোগীর বিনামূল্যে চিকিৎসার উদ্দেশে যন্ত্রটি ব্যবহার 
করা হবে; সুতরাং শুল্ক মকুব করা হোক। সরকার মকুব করে দেয় এবং তারপর 
প্রতিষ্ঠানটি যন্ত্রটি খাটিয়ে বাণিজ্য করে বলা বাহুল্য, এইসব প্রতিষ্ঠানগুলি 
আসলে বাণিজ্যিক নার্সিং হোম। অবশ্য শুধুমাত্র দরখাস্ত করলেই যে কাজ হয় 
না, শুক্ক মকুব করাতে কিছু কাঠখড় পোড়াতে হয় তা নিশ্চয়ই ব্যাখ্যা করে 
বলতে হবে না। ওষুধ ‘দান’-এর বিষয়ে টাকাকড়ির প্রসঙ্গ তোলার কারণ হল, 
WHO-এর আর একটি নির্দেশ+।4170 বলেছে__ওষুধ দান করার পরিবর্তে 
সরাসরি অর্থদান করার কথা বিবেচনা করা উচিত কারণ ওষুধগুলি হয়তো 
স্থানীয় বাজারে অনেক সস্তায় কিনতে পাওয়া যায়। আমেরিকা থেকে ভারতে 
হস্তান্তরের ক্ষেত্রে এই নির্দেশটি নির্মমভাবে প্রাসঙ্গিক। 

ডাঙ্কেল প্রস্তাব বা 'গ্যাট'-এর কথা প্রায় সবাই শুনে থাকবেন। নতুন গ্যাট 
চুক্তিতে ভারতের পেটেন্ট আইন সংশোধন করার নির্দেশ দেওয়া হয়েছে। 
বর্তমান আইনের শর্তানুযায়ী ভারতে ওষুধের উৎপাদন পদ্ধতির ওপর পেটেন্ট 
দেওয়া হয়, ওষুধ দ্রব্যটির ওপর পেটেন্ট নিষিদ্ধ। ফলে ভারতে যে কোন 
কোম্পানি যে কোন ওষুধ পেটেন্ট-বহির্ভূত পদ্ধতিতে উৎপাদন ও বিক্রি করতে 
পারে। যেহেতু ওষুধ উৎপাদনের খরচ আমেরিকার চেয়ে ভারতে অনেক কম 
সেহেতু ভারতের বাজারে ওষুধের দাম টাকার মূল্যমানে আমেরিকার বাজারের 
চেয়ে অনেক কম; সাধারণভাবে এক-চতুর্থাংশ তো বটেই, অনেক ক্ষেত্রে দশ 
ভাগের এক ভাগ । আসল কথা হল---৪ ২ কোটি টাকার মার্কিন ওষুধ ভারতের 
বাজার থেকে অনধিক ৫ কোটি টাকায় কিনে ফেলা যায়। কিন্তু এই ৫ কোটি 
টাকার ওষুধ বিনামূল্যে পাওয়ার লোভে আমাদের ভিথিরি সরকার ২৫ কোটি 
টাকার শুল্ক মকুব করে দিয়েছে। 

এই ওষুধগুলি কি এতই দরকারি, এতই জরুরি যে, লাজলজ্জার মাথা 
খেয়ে, আর্থিক ক্ষতি স্বীকার করে, ভিক্ষে করে সংগ্রহ করা অত্যাবশ্যক ছিল? 
এই প্রশ্নের উত্তর অনেক আগেই চাওয়া হয়েছিল যখন এই দাতব্যের খবর প্রথম 
শোনা যায় কিন্তু সরকার জানায়নি । গত পয়লা এপ্রিল ওষুধ দমদম বিমানবন্দরে 
হস্তান্তরিত হয় এবং পরের দিন থেকেই কিছু সরকারি ও খ্যাতনামা বেসরকারি 
হাসপাতালে পাঠানো শুরু হয়। রোগীদের বিতরণ করার আগে একটি 
মেডিকাল কলেজ হাসপাতালের ওষুধ পরীক্ষা করে একটি স্বেচ্ছাসেবী সংস্থা 
সংবাদপত্রে ফাস করে দেয় যেঃ 

* ৪৬টি ওষুধের মধ্যে ৩০টি ওষুধ /1410-এর ‘প্রয়োজনীয় ওষুধ-এর 
তালিকা বহির্ভূত। 

* ভারতের মতো দেশের যা বেশি দরকারি সেই সংক্রামক রোগের 
(ম্যালেরিয়া, টিবি, কলেরা, কালাজ্বর ইত্যাদি) কোন ওষুধ নেই। 

* আ্যালার্জির ওষুধ, বেদনানাশক,জ্বরনিবারক,জীবাণুনাশক ওষুধগুলির 
প্রায় সবগুলিরই আয়ু এক বছরের আগে শেষ হয়ে যাবে। বহু ওষুধের আয়ু 
আগেই শেষ হয়ে গেছে ১৯৯৪ সালের অক্টোবর থেকে ১৯৯৬ সালের জানুয়ারির 
মধ্যে। 

এদেশে ঘুষ খাওয়ার কথা জানাজানি হয়ে গেলে আর্দালি থেকে প্রধানমন্ত্রী 
কেউই লজ্জা পাননা ।দানখয়রাতি কোম্পানির কর্তারা সেদিক থেকে ব্যতিক্রম 
নন। মার্কিন সংস্থার কর্তা বলেছেন যে, দোষটা আসলে ওষুধ কোম্পানিগুলির, 
যারা ওষুধের মধ্যে এসব ভূষিমাল গছিয়ে দিয়েছে; আমরা সরল বিশ্বাসে তা 
গ্রহণ করে আপনাদের কাছে পাঠিয়েছি। কলকাতার রোটারি ক্লাব এ মার্কিন 
সংস্থার স্থানীয় দালাল হিসেবে কাজ করে ।দালালের এক কর্তা বলেছেন- কিছু 
ওষুধের আয়ু ফুরিয়ে গেছে তাতে হয়েছে কী? বাকি ওষুধগুলোর তো আয়ু 
এখনো আছে। সন্দেহ নেই, পকেটমেরে হাতেনাতে ধরা পড়লে এই দালাল- 
কর্তা বলবে- কিছু পকেট মেরেছি তাতে হলোটা কী, অনেক লোকের পকেট 
তো এখনো অক্ষত আছে। 

পশ্চিমবঙ্গের স্বাস্থ্যদপ্তরের কর্তারা স্বাস্থ্য বিষয়ে লেখাপড়া করেন, এরকম 
অভিযোগ আজ পর্যন্ত কেউ করে নি। সংবিধান অনুযায়ী দপ্তরের সর্বোচ্চ 
ক্ষমতাসীন ব্যক্তি হলেন সচিব, তাঁর পক্ষে লেখাপড়া করার জন্য কেউ মাথার 
দিব্যি দেয়নি। কারণ এই ইন্ডিয়া দ্যাট ইজ ভারতে-_কি কেন্দ্রে কি রাজ্যে 
স্বাস্থ্য বিষয়ে যথেষ্ট লেখাপড়া না-করা ব্যক্তিরাই আজ পর্যন্ত নিয়মিতভাবে 
সচিবের পদ অলঙ্কৃত করে আসছেন। মহাকরণে যদি দপ্তরটা একবার ঘুরে 
দেখেন তাহলে কোথাও স্বাস্থ্য বিষয়ে কোন বইপত্র প্রায় খুঁজেই পাবেন না। 
এমনকি, WHO বা কেন্দ্রীয় সরকার নিয়মিতভাবে বিনামূল্যে যেসব বইপত্তর 
পাঠায়,তাও পাবেন না।তাই ওষুধের বিষয়ে $/10-এর বিধিনিষেধ কর্তাদের 
পক্ষে জানার কথা নয়। ওষুধ পাওয়ার পরেই কর্তারা মিটিং করে বিভিন্ন 
হাসপাতালের কর্তাদের নির্দেশ দিয়েছেন যে, তারা যেন অবিলম্বে ওষুধগুলি 
রোগীদের গছিয়ে দেন। তদনুযায়ী হাসপাতালের অধ্যক্ষ ও অধীক্ষক বিজ্ঞপ্তি 
জারি করে দিয়েছেন। সেই বিজ্ঞপ্তিতে আয়ুবিহীন মৃত ওষুধগুলি বিলিনা করার 
কথা বলা নেই; দান হিসেবে যে শ্যাম্পু ও সাবান আমেরিকা থেকে এসেছে, 
তা কোন্‌ রোগীর কাজে লাগবে সে কথাও নেই। এটা জানা গেছে যে, ওষুধের 
তালিকাটি পশ্চিমবঙ্গের স্বাস্থ্য দপ্তর তৈরি করে দেয় নি। দাতা মার্কিন সংস্থাটি 
বা তার ভারতীয় দালাল যে তালিকা তৈরি করেনি সেটা তারা স্বীকার করেছে। 
তাহলে কে বা কারা তালিকাটি তৈরি করল? এই খবরটা জানা যাচ্ছে না কিন্তু 
জানার দরকার আছে। 

হাসপাতালে যে পদ্ধতি অনুসরণ করা হয় সেটা হ’ল---যে চিকিৎসকেরা 
প্রতিদিন রোগীর চিকিৎসা করেন, ওষুধ প্রেসক্রিপশন করেন, তাদের মতামত 
নিয়ে হাসপাতালের কর্তা (অধীক্ষক) তালিকা তৈরি করেন,কী কী ওষুধ লাগবে 
এবং কী পরিমাণে লাগবে। সেই তালিকা পাঠিয়ে ওষুধ চাওয়া হয় ওষুধ 
বিভাগের কাছ থেকে। ওষুধ বিভাগ যা পারে জোগান দেয়। এখন মিস 
আমেরিকা যদি হঠাৎ এসে গলা জড়িয়ে ধরে বলে---‘আৰ্যপুত্ৰ, আমি তোমাকে 
কিছু ওষুধ দান করতে চাই’-_-তো সেক্ষেত্রেও এই একই পদ্ধতি অনুযায়ী কাজ 
হওয়া উচিত। কিন্তু এক্ষেত্রে দেখুন, গ্রহীতা ওষুধের কোন তালিকা দেয় নি, 
ডাক্তার জানেন না কী কী ওষুধ বিলি করার দায়িত্ব তার ঘাড়ে চাপানো হল। 
রোগ অনুযায়ী ওষুধ তৈরি ও প্রেসক্রিপশন হওয়ার কথা ৷ কিন্তু এক্ষেত্রে ওষুধ 
তৈরি করে তারপর ওষুধ অনুযায়ী রোগী খুঁজতে হবে। সর্বস্তরে অজ্ঞতা, 

অকর্মণ্যতা ও অপদার্থতার জন্যেই কি এই দশা ? একথাও নির্দিধায় বলা যাচ্ছে 
না! কারণ আরো একটা ফ্যাচাং আছে। 

কয়েক বছর আগে মার্কিন সংসদে একটি আইন পাশ করে মার্কিন ওষুধ 
ব্যবসায়ীদের অনুমতি দেওয়া হয়েছে যে, তারা এবার থেকে মার্কিন দেশে 
নিষিদ্ধ ওষুধগুলি দেশেই উৎপাদন করতে পারবে শুধুমাত্র বিদেশে রপ্তানির 
জনা! এই আইন পাশ করার আগে অনেক জল ঘোলা হয়। মার্কিন ব্যবসায়ীদের 
যুক্তি ছিল যে, ইউরোপের সাহেবরা এ নিষিদ্ধ ওষুধগুলি উৎপাদন করে তৃতীয় 
বিশ্বে রপ্তানি করে এবং এভাবে তারা তৃতীয় বিশ্বের গরিবদের সেবা করছে। 
কিন্তু মানবিকতায় মার্কিনরা কিছু কম যায় না, তাই তারা কেন এই সেবাকর্ম 
থেকে বঞ্চিত হবে। ভারতসহ তৃতীয় বিশ্বের নানা দেশের স্বেচ্ছাসেবী সংস্থার 
প্রতিবাদ সত্বেও. আইনটি পাশ হয়ে যায়। পুঁজিবাদী দেশে উৎপন্ন পণ্য 
নানাভাবে রপ্তানি করার তাগিদের পিছনে যে রহস্য আছে তা ব্যাখ্যা করতে 
গেলে রাজনৈতিক-অর্থনীতির সূত্র বিশ্লেষণ করতে হয়, কিন্তু সে আলোচনার 
পরিসর এখানে নেই। তবে রাজনীতি ও অর্থনীতির জগতে এ কাহিনী বেশ 
পুরনো! এটুকু বলতে হচ্ছে যে, পুঁজিবাদী নয়া-ওঁপনিবেশিক অর্থনীতির 
তাগিদে অনেক সময় দান করতে হয়, সহজ শর্তে কম সুদে খণ দিয়ে পণ্য বিক্রি 
করতে হয়, আধুনিক প্রযুক্তি রপ্তানির নামে পরিবেশ দূষণকারী তামাদি 
যন্ত্রপাতি গছাতে হয়। যতদিন এদেশে সাহেবপ্রেমী বুদ্ধিজীবী ও কর্তারা আছে 
ততদিন এ কাজটা বিনা ঝামেলায় চালানো যায়। আলোচ্য ‘দান'টি এই 
ষড়যন্ত্রের একটি ঘটনা হতে পারে। একথা নেহাতই অনুমান বলে উড়িয়ে 
দেবেন না। এখনই আরও একটি এরকম ঘটনা ঘটমান অবস্থায় আছে। বিশ্ব 


হাক্সপাতালগুলির উন্নয়নের উদ্দেশ্যে অনেক টাকা দিচ্ছে। হাসপাতালের 
ব্যাপারটি রাজ্য সরকারের এক্তিয়ারে পড়ে। পশ্চিমবঙ্গের প্রগতিশীল বামফ্রন্ট 
সরকারের ঝুলিতে বরাদ্দ হয়েছে অনধিক ৯০০ কোটি টাকা। এই ধান্দায় যে 
স্কিম তৈরি করা হয়েছে, তাতে চুরিচামারির সবরকম ফাকফোকর রাখা হয়েছে। 
এই স্কিমের বিশ্লেষণ এখন করছি না, শুধু এটুকু জানাচ্ছি যে হাসপাতাল 
উন্নয়নের নামে আসলে এ টাকায় গাদা গাদা যন্ত্রপাতি কেনার স্কীম তৈরি করা 
হয়েছে৷ এসব যন্ত্রপাতি চালনা করার উপযুক্ত লোকজন সরকারি হাসপাতালে 
নেই, যন্তুপাতিসমূহ একনম্বরি, না দু নম্বরি তা ধরে ফেলার লোকও নেই। এসব 
যন্ত্রপাতি রপ্তানির তাগিদে সাহেবরা এরকম দান-এর প্রকল্প চালু করে। এর 
আগেও অনেক তামাদি যন্ত্ৰপাতি, যা আর কোথাও ওজনদরে ছাড়া বিক্রি হবে 
না, অনেক কম দামে বা দান হিসেবে ওরা গছিয়েছে। এই ট্র্যাডিশন সমানে 
চলছে। 


সূত্ৰপঞ্জী £-_ 

পত্রিকার নিয়মাবলী 


পত্রিকার প্রতি কপি ৫ টাকা । বার্ষিক গ্রাহক টাদা (সডাক) ৬০ টাকা। 
যে কোন সময় গ্রাহক হওয়া চলে। গ্রাহকদের সাধারণ ডাকে 
নিয়মিত পত্রিকা পাঠানো হয় । এজেন্টদের VP-তে পত্রিকা পাঠানো 
হয়। এজেন্সি-জমা (ফেরতযোগ্য)লাগে৩০ টাকা ।কমিশন-__২৫% 
(১০০ কপি নিলে ৩৩-১-%)। ডাক খরচের অর্ধেক এজেন্টকে 
বহন করতে হয়। 

টাকা UTSA MANUSH-এর নামে ব্যাঙ্ক ড্রাফট-এ 1. 0. করে 
পাঠাবেন। কলকাতার বাইরের অঞ্চলের অথবা চেক হলে সার্ভিস 
চার্জ লাগে ১২.০০ টাকা। 1. 0. ফর্মের নিচের কুপনে নাম,ঠিকানা, 
গ্রাহক নম্বর এবং কেন টাকা পাঠাচ্ছেন তা অবশ্যই লিখবেন। 


ঠিকানা ঃ সম্পাদক, উৎস মানুষ 
বিডি ৪৯৪, সম্টলেক, কলকাতা - ৭০০ ০৬৪ 

মনোরোগী ও তাদের পরিবারের 
লোকজনদের একটি সংস্থা 


মানস ক্লিনিক ও রিক্রিয়েশন ক্লাব ঃ 
শনিবার বিকেল চারটে থেকে ছ-টা 

স্থান £ মর্ডান স্কুল, ১৭ বি মনোরঞ্জন রায়চৌধুরী রোড, 
পার্ক সার্কাস, কলকাতা ৭০০ ০১৭ 

মদনপুর ‘তেঘড়ি’ গ্রামে ‘মানসিক সংস্থা প্রকল্পে? 
মানসিক রোগী দেখার সময়-_ (সপ্তাহে দু-দিন) 
বুধবার ও রবিবার ঃ সকাল ৯-১১ টা 


স্বল্পমূল্যে সাধারণ চিকিৎসা ৫ 

ইং মাসের প্রথম, তৃতীয় ও পঞ্চম রবিবার সকাল ৯-১১ টা 

আদর্শ কেন্দ্ৰীয় বিদ্যালয় (বালক), মদনপুর-এ স্পল্পমূল্যে চক্ষু চিকিৎসা, 
ইং মাসের প্রথম রবিবার বেলা ১২-৩০ থেকে ৩-৩০ তেঘড়িতে। 


চিঠিপত্রে যোগাযোগ ঃ 
ডঃ অমল সোম, পি ২৩৯-এ কিন্বার স্ট্রীট, কলকাতা ৭০০ ০১৭ 

ভাষা £ কেমন করে শিখি 


সন্দীপ বন্দ্যোপাধ্যায় 


এই প্রশ্ন তো আমরা করতেই পারি 
যে, ভাষা শেখার ক্ষমতাটা যদি 
সহজাতই হয়, সব শিশুর অন্তরেই যদি 
সেই ক্ষমতা সুপ্ত থাকে, তাহলে 
আমাদের মতো দেশে এত শিশু নিরক্ষর 
থেকে যায় কেন_ সাক্ষরতার কাজটা 
এত কঠিন হয়ে ওঠে কেন? এই প্রশ্নের 
একটা জবাব আমরা ইতিমধ্যেই পেয়ে 
গেছি। সহজাত ক্ষমতা স্ফুর্ত হবার 
জন্যেও একটা উপযোগী পরিবেশের 
প্রয়োজন হয়। পরিবেশ যদি শেখার 
অনুকূল না হয়, তাহলে এ ক্ষমতাও 
অর্জন কঠিন হয়ে পড়ে, তার একটা বড় 
কারণ ঃ শব্দের লিখিত রূপটা দেখার 
সুযোগ তারা কম পায়। 

কথিত আছে, সক্রেটিস একবার এক নিরক্ষর ক্রীতদাসকে প্রশ্ন করে 
জেনেছিলেন, জ্যামিতিক আকারের একটা ধারণা তার মনের ভেতর আছে। 
কাহিনীটি সত্য হলে ধরে নিতে হবে, বস্তুর কোন কোন গুণ সম্পর্কে একটা 
ধারণা বা ধারণার ছাচ আমাদের মনের ভেতর আপনা থেকেই তৈরি হয়ে যায়, 
তার সঙ্গে শিক্ষার কোন সম্বন্ধ নেই। 

এই তত্তুটি অবশ্য সকলে মানতে চাইবেন না। আমাদের চারপাশের এই 
পরিদৃশ্যমান জগৎকে আমরা জানি কী-ভাবে, বস্তুর সঙ্গে চিত্তের সম্পর্কটি 
কেমন, তাই নিয়ে দর্শনে বহুকাল ধরে বিতর্ক চলে আসছে। ইন্দ্রিয়জ 
অভিজ্ঞতাকেই যাঁরা জ্ঞানের উৎস বলে ভাবেন, সেই অভিজ্ঞতাবাদীরা মনে 
করতেন, মানুষের মন জিনিসটা সাদা কাগজের মতো ; ইন্দ্ৰিয়ের ভেতর দিয়ে 
পাওয়া প্রত্যক্ষ তার ওপর ছাপ রেখে যায়, তা-ই হলো জ্ঞান। আবার সেই 
পুরাকালেই প্লেটো বিশ্বাস করতেন, জ্ঞান আমরা বাইরে থেকে পাই না। 
আমাদের মন-ই সহজাত জ্ঞানে পরিপূর্ণ হয়ে আছে, অনুকূল পরিস্থিতিতে সেই 
জ্ঞান স্ফুর্ত হয়। 

আধুনিক কালে প্লেটোর তত্ত্বকে আমরা ফিরে আসতে দেখেছি প্রথমে রনে 
দেকার্ত, তারপর ইমানুয়েল কান্টের চিন্তায় এবং এই শতাব্দীর আধুনিক ভাষা- 
ভাবনায়। দেকার্ত (১৫৯৬-১৬৫০) মনে করতেন, ভাষার মূল সূত্রগুলোর সঙ্গে 
মানুষের মনের ‘মৌলিক ধর্মগুলির” একটা সামঞ্জস্য আছে। এই ধর্মগুলি 
আমাদের অর্জিত নয়, জন্মগত ; এবং এদের সাহায্যেই আমরা ভাষার মূল 
সূত্রগুলো চিনে নিতে পারি। দেকার্তের মতে, বস্তুর আকার, বর্ণ, শব্দ ইত্যাদি 
সম্পর্কে ধারণার একটা ছাচও আমাদের মনের মধ্যে থাকেঃএগুলো সঙ্গে নিয়েই 
আমরা জন্মাই। আর তাই কাগজে আঁকা একমাত্রিক ত্রিভুজের ছবি দেখেও শিশু 
বুঝে নেয়, তিন ভুজ বিশিষ্ট একটি আকৃতির কথা বলা হচ্ছে১। 

দেকার্তের প্রায় একশো বছর পরে কান্ট (১৭২৪-১৮০৪ খ্রি) আমাদের 
শোনালেন, বস্তু বা বিষয়কে যে আমরা বুঝি, সেই জ্ঞান কেবল ইন্দ্রিয়ের 
সাহায্যে আসে না। চিন্তার একটা পরিকল্প আমাদের মনেই আছে, তাই দিয়েই 
আমরা এই জগৎকে অনুধাবন করি রা জ্ঞান অর্জন করি। 

দেকার্ত আর কান্টের সমন্বয়ে এইভাবে যে তত্ব গড়ে ওঠে, আধুনিক 
ভাষাটিন্তার ঝৌক তার দিকেই বেশি। হামবোন্ট, চমস্কি, হ্যালিডে-র মতো 
আধুনিক ভাষাবিজ্ঞানীদের প্রত্যেকের চিন্তারই নিজস্বতা আছে; কিন্ত এক জায়গায় 
সকলেই একমত ঃ আমরা যে ভাষা শিখি, তার কারণ ভাষা শেখার একটা 
সহজাত ক্ষমতা আমাদের মনের অন্তরেই রয়ে গেছে। নোয়াম চমস্কি একে 
বলেন অন্তর্জাত মননশক্তি__-ইনেট ফ্যাকালটি?। 

তত্বটি কেমন আমরা একটু ভেঙে বোঝার চেষ্টা করি। হামবোণ্টের বক্তব্য 
হলো, একটি শব্দকে যে আমরা শুনে বুঝতে পারি,তা কেবল স্নায়ব অভিজ্ঞতার 
ব্যাপার নয়; শব্দটি আমাদের কাছে একটি অর্থপূর্ণ ভাবের প্রতীক হিসাবেই 
উপস্থিত হয়, তার কারণ ভাষাতন্ত্রের একটা সামগ্রিক ধারণা আমাদের মনের 
ভেতরেই আছে ভাষাকে আমরা কখনোই অক্ষর,শব্দ এইভাবে খণ্ড খণ্ড করে 
শিখি না। 

ভাষাকে বুঝতে হবে একটা অখণ্ড তন্ত্র বা সিস্টেম হিসাবে, চমস্কিও এই 
কথাটা বার বার বলেন। দেকার্ত যে বলেছিলেন, ভাষার মূল সৃত্রগুলোর সঙ্গে 
মানব-মনের মৌলিক ধর্মগুলোর একটা সাযুজ্য আছে, সেই অভিমত চমস্কি 
গ্রহণ করেছেন এবং তাকে একটা তত্ত্বের রূপ দিয়েছেন এইভাবে যে, পৃথিবীর 
সমস্ত ভাষার মধ্যে একটা এঁক্য বা সামান্যসূত্র আছে, পার্থক্য শুধু বহিরঙ্গে। 
চমস্কি এই সূত্রের নাম দিয়েছেন “সর্বগ্রাহ্য ব্যাকরণ’ বা ইউনিভার্সাল গ্রামার 
(ইউ. জি)*। 

চমস্কির এই ইউজি তত্ব অবশ্য সকলে মানেননি। কিন্তু ওই তত্তেরই 
অনুষঙ্গে ভাষাশিক্ষার প্রণালী সম্পর্কে চমস্কির কিছু মৌলিক বক্তব্য আছে, যা 
মোটামুটি সকলেই স্বীকার করে নিয়েছেন। ভাষাজ্ঞান, চমস্কি মনে করেন, 
বাইরের কোন উদ্দীপকের প্রভাব বা চর্চিত অভ্যাসের ফলে জন্মায় না। ভাষা 
আমরা শিখি, কারণ শেখার একটা জন্মগত ক্ষমতা আমাদের আছে---“মানুষের 
মন এইভাবেই চলে’৷ জ্যামিতিক আকার সম্পর্কে একটা ধারণা যেমন 
মনের গঠনের একটা সারূপ্য আছে। ভাষা শেখার আগেই তার সম্পর্কে একটা 
ধারণা আমাদের মনে তৈরি হয়ে থাকে এবং সেই পূর্বস্থিত জ্ঞান প্রায়র নলেজ) 
নিয়েই আমরা ভাষার কাছে যাই। কোন্‌ শব্দটি অর্থময় আর কোন্টি নয়, এটা 
আমরা আমাদের স্বানুভূতি (ইনটিউশন) দিয়েই বুঝি। আর তাই আবোল 
তাবোল আওয়াজ বা যেমন-তেমন করে সাজানো কয়েকটা অক্ষরকে আমরা 
মোটেই শব্দ বলে ভুল করি না*। 

“মনের নিজের চেষ্টায় সত্য আহরণের স্বাভাবিক ক্ষমতা” যে শিশুর থাকে, 
এই বিশ্বাস রবীন্দ্রনাথেরও ছিল*। আমরা নিজেরাও অভিজ্ঞতায় দেখেছি, 
হিজিবিজি কিছু একটা দাগ টেনে তাকে লেখা বলে চালাতে চাইলে একটি শিশু 
মোটেই মেনে নেয় না। অক্ষরের ছাদ বা গড়ন সম্পর্কে একটা ধারণা, অক্ষর 
পরিচয়ের আগেই, তার মনে তৈরি হয়ে যায়" । 


বহুদিন পর্যন্ত মনে করা হতো, শিশু শব্দ শেখে শুনে শুনে, বড়দের কথা 
নকল করে৷ চমস্কি এই ধারণাকে ভেঙে দিয়ে বললেন, ভাষা শেখাটা অনুকরণ 
বা অভ্যাস-অনুশীলনের ব্যাপার নয়। শিশু শোনা শব্দই শুধু নকল করে না, সে 
শব্দ সৃষ্টি করে। সৃষ্টি করতে পারার এই “সঞ্জননী” (জেনারেটিভ) ক্ষমতা তার 
ভেতরেই আছে। শব্দের ধ্বনি শুধু তার কানেই প্রবেশ করে না ; ওই ধ্বনির 
অভিঘাতে তার মনের ভেতরের প্রত্যয়টি ছবির মতো জেগে ওঠে, অর্থ স্ফুট 
হয়। 

মুখের ভাষাকে অবনীন্দ্রনাথ বলেছিলেন “উচ্চারিত ছবি’। চমস্কিও এক 
ধরনের ‘মানসিক প্রতিবিম্ব-র কথা বলেন। মনের গঠনের সঙ্গে ভাষার 
মূলসূত্রগুলির যেহেতু একটা মিল রয়েছে, কথা শোনা আর বলার ভেতর দিয়ে 
ভাষার গঠনরূপবা স্ট্রাকচারের একটা ধারণা মনের মধ্যে ছবির মতো গাঁথা হয়ে 
যায়; একটা প্রত্যয় বা কনসেপ্ট গড়ে ওঠে। এই প্রত্যয়ের ছাচই শিশুকে বলে 

দেয়, কোন্‌ শব্দটি অর্থময় এবং কোন্টি নয়। আবার এই প্রত্যয়ের সাহায্যেই 
শিশু অসংখ্য নতুন শব্দ/শব্দমালা সৃষ্টি করতে পারে। 

চমস্কি মনে করেন, শুধু অনুকরণের দ্বারা এটা সম্ভব হতে পারে না 
পরীক্ষায় দেখা গেছে, এমন অনেক জটিল বিন্যাসের শব্দ শিশু উচ্চারণ করে, 
যাতার শোনার কথা নয়। আবার যে-সব শব্দ সে শোনে, তাদের অর্থও তো 
তাকে সব সময় বলে দেওয়া হয় না । শব্দের ধ্বনি-সংকেত ভেঙে অর্থকে বের 
করে নিয়ে আসার কাজটা তাহলে কে করে? চমস্কির মতে, এই কাজটা শিশু 
নিজেই করে, সেই ক্ষমতা তার আছে। কাজটা কীভাবে সে করে,আমরা এখনও 
জানি না, তবে এর মূলেও আছে শিশুর অন্তর্জাত ক্ষমতা, তার পারঙ্গমতা বা 
কমপিটেন্স। ধ্বনিতত্তের কাঠামো সম্পর্কে যে-ধারণা তার মনে আছে, সেই 
প্রত্যয়ই নির্ধারণ করে দেয় ধ্বনির সঙ্গে অর্থের সম্বন্ধ । 

চমস্কির সঙ্গে এখানে আমরা সস্যুরের চিন্তার একটা মিল পাই। আধুনিক 
ভাষাবিজ্ঞানীদের অগ্রগণ্য ফার্দিনা দ্য সস্যুর-ই প্রথম জোর দিয়ে বলেন যে, অর্থ 
সৃষ্টি করার কোন নিজস্ব অন্তর্নিহিত ক্ষমতা শব্দের নেই। একটি শব্দের সঙ্গে 
তার অর্থেরও কোন স্বভাবজ সম্পর্ক নেই। একটি শব্দ যে আমাদের মনে একটি 
বিশেষ অর্থের ধারণা উদ্রিক্ত করে, তার কারণ একটি নির্দিষ্ট ধ্বনির সঙ্গে একটি 
নিৰ্দিষ্ট ধারণার একটা সম্পর্ক তৈরি হয়ে গেছে। এটা আমরা পেয়েছি সমাজের 
রীতিনীতির প্রচল বা কনভেনশন থেকে”। ফুল বললে একটি সুন্দর বস্তুর ছবি 
যে আমাদের মনে জেগে ওঠে, তার কারণটা আছে শব্দে নয়, সমাজের প্রচলে। 
এক সমাজের থেকে আর এক সমাজে প্রচল পৃথক; শব্দের 'ধ্বনি/চিহ্নও তাই 
বদলে যায়। একই বস্তুর নাম কখনও ফুল, কখনও ফ্লাওয়ার, কখনও ফ্ল্যর। 

সস্যুর বলেছিলেন প্রচলের কথা ;চমস্কি জোর দিলেন পূৰ্বস্থিত প্রত্যয়ের 
(প্রি-একজিসটিং কনসেপ্ট) ওপর। ভাষা শেখা, চমস্কির মতে, উদ্দীপনার 
ডাকে সাড়া দেওয়া নয়; মনের ভেতর যে প্রত্যয়টা আছে তা উস্কে ওঠা 
চমস্কি ব্যবহার করেছেন “ট্রগারিং' শব্দটি। অনুকূল পরিবেশ এই ক্ষমতাকে 
উসকে দেয় ;পরিবেশ প্রতিকূল হলে এই সহজাত ক্ষমতাও ধীরে ধীরে নষ্ট হয়ে 
যেতে পারে১। 

আধুনিক ভাষাবিজ্ঞানীদের অন্যতম এম এ কে হ্যালিডে ভাষাশিক্ষার 
পদ্ধতি নিয়ে অনেক মৌলিক কাজ করেছেন।চমস্কির তত্ব তিনি সবটা গ্রহণ না 
করলেও ভাষাশিক্ষার ক্ষমতাটা মানুষের জন্মগত, তা হ্যালিডেও স্বীকার 
করেন। চমস্ষির মতে, ভাষা শেখার কাজটা শিশু চেষ্টা করে আয়ত্ত করে না; 
ওটা ঘটে যায়,ঠিক যেমন করে প্রকৃতির নিয়মেই আমাদের শরীরের বৃদ্ধি আর 
বিকাশ ঘটে চলে---ইট ইস সামথিং দ্যাট হ্যাপেন্স টু দি চাইল্ড” ৷ হ্যালিডে 
আর এক ধাপ এগিয়ে গিয়ে বলেন, ভাষার ক্ষেত্রে আয়ত্তীকরণ বা ‘আ্যাকুইজিশন’ 
শব্দটাতেই তার আপত্তি । যে ক্ষমতা আছেই, তাকে আবার আয়ত্ত করতে হবে 
কেন ?হ্যালিভের বিচারে উপযুক্ত শব্দ হলোঃ বিকাশ-__ “ডেভেলপমেন্ট” ভাষার 
একটা জ্ঞান মনে নিয়েই যে আমরা ভাষা শিখতে যাই, চমস্কির এই কথাও 
হ্যালিডে মেনে নিয়েছেন১১। 

শিশু কীভাবে ভাষা শেখে, সে-ব্যাপারে হ্যালিডের কিছু মৌলিক বক্তব্য 
আছে। জন্মের পর প্রথম দেড় বছর শিশু তার নিজস্ব একটা ভাষা তৈরি করে 

নেয়। বড়দের কাছে সেটা অবশ্যই দুর্বোধ্য। কিন্তু তারপরই শিশু তার 
মাতৃভাষাটি শিখে নিতে শুরু করে এবং এর ভেতর দিয়ে সে তার চারপাশের 
জগৎকেও চিনতে-বুঝতে শেখে১১। 

সাবেকি চিন্তার সঙ্গে হ্যালিডের তত্ত্বের পাৰ্থক্য হলো, ভাষা শেখা আর 
জগৎকে অনুধাবন করার প্রক্রিয়া দুটিকে তিনি একই সূত্রে বাঁধা বলে মনে 
করছেন। এই তত্বানুসারে, শিশু দুধ পানীয়টি আগে চিনে নেয়, তারপর 
শেখে__এর নাম হলো দুধ, ঘটনাটা এমন নয়। দুধ শব্দটি শেখার ভেতর দিয়েই 
সে পেয়ে যায় তার আনুষঙ্গিক ধারণাটি, চিনে নেয় দুধ নামের তরল পদার্থটিকে। 
চমস্কি বলেছিলেন, একটি শব্দ শেখার ভেতর দিয়ে আমরা আমাদের 
অভিজ্ঞতাটাকেই বিচার/ব্যাখ্যা করতে শিখি’*। হ্যালিডে বললেন, শিশু যখন 
মাতৃভাষা শিখছে, সে আসলে তার সঙ্গে সঙ্গে অর্থ নির্মাণ করতেও শিখছে। 
জেনে যাচ্ছে তার সমাজের চালচলন, রীতিনীতি, আচারবিচার। ভাষা শেখা 
মানে কেবল অক্ষর আর শব্দচিহেন সঙ্গে পরিচিত হওয়া নয়। ভাষার ভেতর 
দিয়েই আমরা চিন্তা করতে শিখি, এই জগৎকে অনুধাবন করি, তাকে অর্থময় 
অনুভূতিময় করে তুলি১। ভাষা শিক্ষা হলো আসলে অর্থ নির্মাণের একটি 
প্রক্রিয়া ৪ এ মিনিংমেকিং প্রসেস’। 

ভাষা নিয়ে এত সব নতুন ভাবনার কথা যে আমরা শুনলাম, তার সঙ্গে 
সাক্ষরতার সম্পর্কটা কোথায় । যেমন এই প্রশ্ন তো আমরা বুঝতেই পারি যে, 
ভাষা শেখার ক্ষমতাটা যদি সহজাতই হয়, সব শিশুর অন্তরেই যদি সেই ক্ষমতা 
সুপ্ত থাকে, তাহলে আমাদের মতো দেশে এত শিশু নিরক্ষর থেকে যায় কেন__ 
সাক্ষরতার কাজটা এত কঠিন হয়ে ওঠে কেন? 

এই প্রশ্নের একটা জবাব আমরা ইতিমধ্যেই পেয়ে গেছি। সহজাত ক্ষমতা 
স্ফুর্ত হবার জন্যেও একটা উপযোগী পরিবেশের প্রয়োজন হয় । পরিবেশ যদি 
শেখার অনুকূল না হয়, তাহলে ওই ক্ষমতাও ধীরে ধীরে শুকিয়ে যেতে পারে। 
দরিদ্র পরিবারের শিশুদের পক্ষে সাক্ষরতা অর্জন কঠিন হয়ে পড়ে, তার একটা 
বড় কারণ ঃ শব্দের লিখিত রূপটা দেখার সুযোগ তারা খুব কম পায়। শব্দ তারা 
অবশ্যই অনেক শোনে ;কিন্তু পারিবারিক পরিবেশে যে-সব শব্দের সঙ্গে তারা 
পরিচিত হয়, স্কুল বা সাক্ষর কেন্দ্রে শোনা শব্দ তাদের থেকে পৃথক-__সেগুলো 
প্রায় অন্য জগতের অচেনা শব্দ। ফলে এই শিশুরা তাদের প্রত্যক্ষ জ্ঞানের সঙ্গে 
শিক্ষার জ্ঞানকে মিলিয়ে নিতে পারে না। 


কিন্তু যে-প্রশ্নটি আমাদের মনে এসেছে, তার উত্তর এইটুকু নয়। আমাদের 
জানা দরকার, সাক্ষরতার যে পদ্ধতিটা আমাদের দেশে এখনও চালু আছে, তার 
ওপর আধুনিক ভাষাচিন্তার প্রভাব কতখানি। যে-পদ্ধতির সাহায্যে একটি 
শিশুকে সাক্ষর করে তোলার চেষ্টা করা হয়, সেই পদ্ধতিটি কেমন এবং তা 

কতটা (ভাষা) বিজ্ঞান সম্মত? 
(আগামী সংখ্যায়) 

প্রিয় লেখকদের প্রতি 


পরিষ্কার-পরিচ্ছন কাগজের একপিঠে ওপরে-নিচে দুপাশে মাজিন রেখে লিখুন ৷ লেখার সঙ্গে 
আপনার পুরো নাম-ঠিকানা অবশ্যই পাঠাবেন । দুঃখিত, অমনোনীত লেখা ফেরত পাঠানো সম্ভব নয় । 


ঠা 

‘বাদ’ আর দর্শনে বিভ্ৰম 


গ্যালিলিও প্রমাণ করলেন পৃথিবী 
ঘোরে সূর্যের চারপাশে ৷ বিশ্ব- 
ব্ৰহ্মাণ্ডকে দেখার ক্ষেত্রে যুক্তিনির্ভর 
পথের সাহায্য নিয়েছিলেন আদ্যন্ত 
ভাববাদী গ্যালিলিও । আজও 
আমাদের দেশে যেমন তেত্রিশ কোটি 
দেবতা এবং ভূত প্রেত দত্যি দানোর 
দাপট অব্যাহত, ইওরোপেও 
তেমনটাই ছিল একসময় ৷ ভাববাদী 
স্পিনোজা যেদিন যুক্তিনির্ভর পথে 
এসব বুজরুকির অসারতা প্রমাণ করে 
যুক্তিবাদী পথে ঈশ্বরতত্ত্বকে প্ৰতিষ্ঠা 
দেওয়ার চেষ্টা করলেন তখন 
ইওরোপে তিনি হয়ে উঠেছিলেন 
একজন জনপ্রিয় যুক্তিবাদী । অবশ্যই 
স্পিনোজা ছিলেন একজন ভাববাদী। 

ভাববাদ-বস্তৃবাদ-যুক্তিবাদ-মার্কসবাদ ইত্যাদি নানাবিধ ‘বাদ’ আমাদের 
সামনে আছে এবং এইসব শব্দের সমর্থক আমরা কেউ না কেউ, কোথাও না 
কোথাও । শব্দ এবং শব্দই। এই শব্দগুলি যে অর্থ বহন করে বা যে দর্শন বা 
পথের কথা, যে স্টাটেজি বা ট্যাকটিসের কথা বলতে চায়, তা বোঝে বা বুঝতে 
চায় কজন? সর্বোপরি এসব. বোঝারইবা কী প্রয়োজন? পতাকা আর 
সাইনবোর্ডে লেখা শ্লোগান এবং সেই স্লোগান চ্যাম্পিয়ন করার ‘মহান’ কর্তব্য 
আমাদের চালিকাশক্তি আমাদের পথ দেখায় । এবং বলাই বাহুল্য পথগুলিয়েও 
দেয়, অধিকাংশ ক্ষেত্রে। তথাপি আমরা শব্দের সমর্থক হতেই ভালবাসি। 
দর্শনের নয়। ৷ 

কিন্তু দৰ্শন ছাড়া চলে না। একজন দাৰ্শনিকের দৰ্শন বোধ এবং একজন 
সাধারণ বা অতিসাধারণ মানুষের দর্শন বোধ পৃথক অবশ্যই ৷ তাদের মধ্যগতি 
এই পার্থক্য রেখাটির নিয়ামক--সচেতনতা ৷ দার্শনিক যতটা সচেতন একজন 
সাধারণ নাগরিক ততটা সচেতন নন। কিন্তু যত সাধারণই তিনি হোন না কেন, 
তিনি দর্শন-মুক্ত কোনও মানব সন্তান নন । দৰ্শনমুক্ত কোনও জীবন মানুষ যাপন 
করতে পারে না। একজন মানুষ চোর কিংবা ডাকাত হয়েও দার্শনিক বিচারে সৎ 
থাকতে পারে । এবং একজন মানুষ প্রচলিত অর্থে সৎ হয়েও দার্শনিক দৃষ্টিকোণ 
থেকে চুড়ান্ত অসৎ হতে পারেন। এটা আমরা ভাল বুঝতে পারব খুনের ঘটনা 
নিয়ে আলোচনা করলে । একজন অপরজনকে খুন করল, গলার নলি কেটে 
ফেলল। যে খুন করল সে নিঃসন্দেহে একজন খুনি। ক্ষুদিরাম যেমন খুনি। 
যেমন প্রফুল্ল চাকী। কিন্তু এঁরা শ্রেষ্ঠ জাতীয় বীরের সম্মান পায় ভিন্নতর 
রাজনৈতিক পরিবেশে ৷ ১৯৮৪ সালে জম্মু-কাশ্মীর লিবারেশন ফ্রন্টের সভাপতি 
মকবুল ভাটকে যখন ইন্দিরা জমানায় ফীসিকাঠে ঝোলানো হয় তখন প্রচার 
তরঙ্গের দৌলতে ভারতবর্ষের ব্যাপক জনসমষ্টি খুশির বন্যায় আগ্রুত হয়েছিল। 
এমনকি খুশি হয়েছিল কাশ্মীরের মৌলবাদি শক্তিও । কিন্তু অদ্যাবধি কাশ্মীরের 
স্বাধীনতাকামী ধর্মনিরপেক্ষ গোষ্ঠী এ ক্ষতের কথা ভুলতে পারেনি। চট্টগ্রাম 
অস্ত্রাগার লুষ্ঠন সহ বহু স্বদেশী ডাকাতির কাহিনী আমরা জানি। একটি নিৰ্দিষ্ট 
দর্শন, একটি সুনির্দিষ্ট জীবনবোধকে সামনে রেখে ডাকাতি, লুট এবং খুনের 
মতন ঘটনা ঘটেছে বহু। এমনকি ভিয়েতনাম যুদ্ধে মার্কিন আগ্রাসন রুখতে বহু 
ভিয়েতনামী কমিউনিস্ট ও অকমিউনিস্ট সৎ মহিলা মার্কিন জেনারেলদের 
শয্যাসঙ্গিনী হয়েছেন, গূঢ় সামরিক তথ্য ফাস করেছেন। এ কাজ করেছেন তীরা 
একটি নির্দিষ্ট দার্শনিক বোধ থেকে। দর্শনকে সামনে রেখে সমাজের প্রচলিত 
নীতিবোধকে বৃদ্ধাঙ্গুষ্ঠ দেখিয়ে আইনের চোখে যা অপরাধ তাই করেছেন 
এইসব বিপ্লবী বা স্বাধীনতা সংগ্রামীরা। আমার নিজের দার্শনিক চিন্তায় অনড় 
থাকার কারণে জিওরদানো ব্রুনোকে যেমন জ্যান্ত পুড়ে মরতে হয়েছিল, 
ঝুলেছিলেন ক্ষুদিরাম কিংবা সূর্য সেন। দার্শনিক বিচারে কিঞ্চিৎ অসৎ হলেই 
এঁরা বেঁচে যেতে পারতেন । কিন্তু সক্রেতিস যখন মরছেন, যখন তার কোমর 
পর্যন্ত ঠাণ্ডা হয়ে আসছে, তখনও তিনি বলে চলেছেন তার কথা, তার দর্শনের 
কথা। এঁরা ভাববাদ-বস্তৃবাদ, যুক্তিবাদ ইত্যাদি শব্দের উপাসক ছিলেন না। এঁরা 
ছিলেন তাদের দর্শনের প্রতি প্রগাঢ় আস্থাবান। 

কিন্তু শব্দের উপাসকদের প্রয়োজন শব্দটি, কেননা বাজারে চাহিদা ওই 
শব্দের। মোড়কের। মোড়কের যুগে টার্মটা বড় জরুরি । এবং এই শব্দটিকে যখন 
চ্যাম্পিয়ন করছি ‘আমি’, তখন আমার সঙ্গে যারা আছে তারাই সৎ, তারাই সব। 
অন্যদিকে এই শব্দ যে দর্শনের দ্যোতক, যারা সেই দর্শনের সমর্থক অথচ 
আমার হেজিমনিতে আস্থাবান নয়, তারা অসৎ, তারা কিছু না! আমার এক 
আত্মীয় বলতেন, ‘আগে কও আমার গরু, তাইলে তোমার সালিশ মানি!” 

তোমার কথা ঠিক না বেঠিক তখনই নির্ধারিত হবে যখন তুমি আমাকে স্বীকার 
করবে। ‘আমি’ নামক ঈশ্বরকে অস্বীকার করার পর যত ভাল কথাই তুমি বল 
না কেন, তুমি খারাপ । 

ভারতবর্ষে এত কমিউনিস্ট পাটি যারা প্রত্যেকেই মার্কসবাদকে আপ্তবাক্য 
হিসেবে মানে কিন্তু শত পার্টির পৃথক অস্তিত্ব বজায় রেখেছে। কেন রেখেছে? 
সবটাই কি নীতিগত প্রশ্ন, সবই কি দর্শনজাত £ মনে তো হয় না। এবং আর 
একটি বড় কথা- কার্ল মার্কস যেমন কান্টের বস্তুবাদ এবং হেগেলের দ্বন্দমূলক 
পদ্ধতিকে চরম সমালোচনা করেছেন তেমনি তিনি এদের কাছে খণীও বটে। 
কেউ যদি বলে বসেন দ্বান্দ্িক পদ্ধতি তো মার্কসের নিজস্ব সম্পত্তি, তবে তিনি 
ইতিহাসকে অস্বীকার করবেন। কান্টের মতন যান্ত্ৰিক বস্তুবাদী বা হেগেলের 
মতন দ্বান্ৰিক ভাববাদীকে নস্যাৎ করেই গড়ে উঠেছিলদ্বন্বমূলক ও এতিহাসিক 
বস্তুবাদী দর্শন। কিন্তু দর্শনের এই চূড়ান্ত পরিকাঠামো নির্মাণের পেছনে কান্ট 
কিংবা হেগেলকে অস্বীকার করা যাবে না। যতদিন মার্কসের নাম বেঁচে থাকবে, 


একসময়। ভাববাদী স্পিনোজা যেদিন যুক্তিনির্ভর পথে এসব বুজরুকির 
অসারতা প্রমাণ করে যুক্তিবাদী পথে উশ্বরতত্বকে প্রতিষ্ঠা দেওয়ার চেষ্টা 
করলেন তখন ইওরোপে তিনি হয়ে উঠেছিলেন একজন জনপ্রিয় যুক্তিবাদী। 
অবশ্যই স্পিনোজা ছিলেন একজন ভাববাদী। স্পিনোজা কিংবা গ্যালিলিও 
যুক্তিবাদী পথের বিচারে ছিলেন রেনে দেকার্ত'র অনুগামী ৷ গ্যালিলিও তেমন 
ছিলেন একজন বিজ্ঞানী, দেকার্তও ছিলেন একজন গণিতবিদ । সপ্তদশ শতকে 
ইউরোপে ভণ্ডামি কুসংস্কারের বিরুদ্ধে ইনিই সর্বপ্রথম যুক্তিবাদী আন্দোলন 
গড়ে তোলেন-_অবশ্যই ভাববাদকে সুপ্রতিষ্ঠিত করার জন্যই ৷ 

আজও আমাদের দেশে যারা যুক্তিবাদী আন্দোলন বা গণস্বাস্থ্য আন্দোলনের 
সঙ্গে যুক্ত তাদের মধ্যে একটি বড় অংশ ভাববাদী দর্শনে আস্থাশীল। কিংবা 
আস্থাশীল যান্ত্ৰিক বস্তবাদে। কেননা ধৰ্মীয় ভণ্ডামি, কুসংস্কার, তাবিজ মাদুলির 
ব্যভিচারের বিরুদ্ধে লড়তে হলেদ্বন্বমূলক এঁতিহাসিক বস্তুবাদী তথা মার্কসবাদী 
হতেই হবে এমন কোনও পূর্বশর্ত নেই ৷ ভাববাদী হয়েও এসবের বিরুদ্ধে লড়াই 


ততদিন থাকবে কান্ট এবং করা যায় একটা পৰ্যায় 
হেগেলের নাম। এটা ধর্মীয় ভণ্ডামি, কুসংস্কার, তাবিজ মাদুলির ব্যভিচারের বিরুদ্ধে লড়তে হলে পর্যন্ত সম্ভবত সেইপর্যায় 
ই তিহাস/দর্শনের  দ্বন্দমুলক এতিহাসিক বস্তবাদী তথা মাকর্সবাদী হতেই হবে এমন কোনও ভারতবর্ষ এখনও 
2 পুবশির্ত নেই।ভাববাদী হয়েও এসবের বিরুদ্ধে লড়াই করা যায় একটা তি? তরে 

ৰ খুনে কে ৫ রি ৫ ৫ ৰু ঈশ্বরের 
সেই ভাববাদ আজও অবস্থান জরুরি হয়ে পড়ে 


বিপুল ভঙ্গিমায় সংখ্যাগরিষ্ঠ । কিন্তু যে কারণে বুনোকে পুড়িয়ে মারা, সেই 
‘পৃথিবী সূর্যের চারপাশে ঘূর্ণায়মান’ এর তত্ত্বে আজ ভাববাদেরও আস্থা 
আনুষ্ঠানিকভাবেই জ্ঞাপিত। যে দর্শন একদিন বীরাঙ্গনা কৃষক তনয়া জোন অব 
আর্ককে পুড়িয়ে মেরেছিল সে আজও সংখ্যাগরিষ্ঠ বিপুলভাবে, তথাপি সে 
মানুষকে ডাইনি আখ্যায় পুড়িয়ে মারার বিরোধী তখন ৷ দণ্ডিকেটে এখনও যারা 
তারকেম্বরে বা গঙ্গায় যায়, তারা ভাববাদের উপাসনা করে । তবে যারা বাঁক 
কাধে ছোটে একদিন এবং অন্যদিন যায় লালঝাণ্ডার মার্কসবাদী মিছিলে তারা 
কোনও “বাদ'নয়,শব্দের উপাসক ৷ কিন্তু যারা এই দণ্ডিকাটার বিরুদ্ধাচরণ করে 
তারা সকলেই কি বস্তুবাদী? না, নিশ্চিত ভাবেই না। অনেক ভাববাদী যারা 
ঈশ্বরের অস্তিত্বে সমূহ আস্থাবান তারা এই ধরনের দণ্ডিকাটা বা লিঙ্গমুণ্ডে বারি 
বর্ষণ করা অথবা নরবলি বা. ছাগবলি কিংবা বিধবাদের নিরামিষ ভক্ষণ অথবা 
সধবাদের সিঁদুর পরার বিরোধী। তারা ভণ্ড বাবাজিদের বুজরুকিরও বিরোধী। 
ঈশ্বরে আস্থাবান বহু মানুষ আছে যারা এমনকি হস্তরেখা বিচার, তাবিজ মাদুলি, 
কুঠবিচার এসবের ঘোর বিরোধী। কারণ এসমস্ত বুজরুকি ভণ্ডামি এবং 
সতীদাহ-নরবলি-বিধবা নির্যাতন ঘটিত বিষয়গুলি সামন্তপ্রথা থেকে উদ্ভূত। 
সুতরাং সামন্তবাদ বিরোধী উদীয়মান পুঁজির দার্শনিকেরা একদিকে ঈশ্বরে 
বিশ্বাসী হয়েও অন্যদিকে নানাবিধ কুসংস্কারের বিরুদ্ধে যুক্তনির্ভর আন্দোলন 
শুরু করে। শিল্পবিল্পবের ফলে বিজ্ঞানের অগ্রগতিও নানাবিধ হাতিয়ার নির্মাণের 
সহায়ক হয়! পাঁচশ বছর আগে পোলিশ বিজ্ঞানী এবং ধর্মযাজক (অর্তুবিরোধের 
জায়গাটা লক্ষ্য করুন) কোপারনিকাস যখন আঙ্কিক গবেষণায় জানালেন যে, 
সূর্য নয় পৃথিবীই ঘোরে এবং তা সূর্যের চারপাশে, তখন ধর্মের চাপরাশ থাকা 
সত্বেও তিনি নিগ্রহের হাত থেকে অব্যাহতি পাননি। কিন্তু পরবর্তী দু'শো 
বছরের বিজ্ঞান দূরবীনের মতন যন্ত্রআবিষ্কার করল। এবং সেই দূরবীনের সাহয্যে 
ঈশ্বরভক্ত গ্যালিলিও প্রমাণ করলেন পৃথিবী ঘোরে সূর্যের চারপাশে । বিশ্ব- 
ব্ৰহ্মাণ্ডকে দেখার ক্ষেত্রে যুক্তিনির্ভর পথের সাহায্য নিয়েছিলেন আদ্যন্ত 
ভাববাদী গ্যালিলিও। আজও আমাদের দেশে যেমন তেত্রিশ কোটি দেবতা 
এবং ভূত প্রেত দত্যি দানোর দাপট অব্যাহত, ইওরোপেও তেমনটাই ছিল 


উৎস মানুষ [] জুন ৯৬ 


তখন এইসব ভাববাদীদের নিয়ে মুশকিল হয়, কিন্তু কোনও অসুবিধা হয় না 
যান্ত্ৰিক বস্তুবাদীদের নিয়ে ।..... আবার সেই শব্দ এবং শব্দ যে দর্শনের দ্যোতক 
সেই প্রশ্ন এসে যাচ্ছে। এসে যায় সৎ অসতের প্রশ্ন-দর্শনের বিচারে। 

শব্দ প্রেমিকরা আপনাতে আপনি বিভোর হয়ে যুক্তিবাদকে দর্শন হিসেবে 
মনে করতে পারেন। যে র্যাশনালিজ্ম্কে প্রয়োগ করলেন ভাববাদী রেনে 
দেকার্ত, আবার যে র্যাশনালিজ্মূকে দেখা গেল মার্কসবাদে, সে কেমন দর্শন? 
একদিন উঠলেন ভ্লাদিমির ইলিচ যুলিয়ানভ কিংবা যোশেফ স্তালিন, সেই 
সিঁডিকে কেউ কি বলবে জারতন্ত্ৰ বা সমাজতন্ত্র? বা আর একটু এগিয়ে বলি, 
ডায়ালেকটিকৃস্‌কি কোনও দর্শন? এই পদ্ধতির প্রয়োগ হেগেল ঘটিয়েছিলেন 
ভাববাদে, কার্ল মার্কস বস্তুবাদে। যুক্তিবাদও তেমন একটি পদ্ধতি। দর্শনকে 
প্রয়োগ করার পদ্ধতি। আমি অবশ্য সেই সরলীকৃত ব্যাখ্যাটি রাখছি না যে, 
খুনিরও যুক্তি আছে, খুনিকে খুন করারও যুক্তি আছে। পুলিশ যে দিনেদুপুরে চুরি 
করে তারও যুক্তি আছে। আবার রাতে যখন সে চোর ধরে তারও যুক্তি আছে। 
তবে দর্শনকে অতিক্রম করে, জীবনবোধকে অতিক্রম করে, কোনও শব্দ যখন 
পরাক্রমশালী হয়ে ওঠে তখন নানাবিধ বিপত্তি ঘটে । অতীত এবং সাম্প্রতিক 
ইতিহাসে দেখি, চুড়ান্ত আধিপত্য প্রতিষ্ঠার উদগ্র কামনা বহু আন্দোলনের 
নেতাকে এক একটি ক্ষুদে ফ্যাসিস্তে পরিণত করেছে৷ শব্দের প্রেম থেকে তারা 
নিজের প্রেমে পড়েছে। এবং নিজেকে জাহির করার জন্য শব্দকে ব্যবহার 
করেছে ইতিহারে অনুবর্তনকে অগ্রাহ্য করেই। প্রয়োগপদ্ধতিকে দর্শন বলে 
চালাবার চেষ্টা, বা কোন কৌশলকে লক্ষ্য বলে মনে করা, এমনই সব 
আত্মহননকারী চিন্তা। দর্শনের প্রতি অসৎ হয়ে যদি নিরন্তর দর্শনের বুলি 
কপচাতে হয় তবে শেষ বিচারে আত্মহনন অনিবার্য । প্রাথমিক কিছু চটজলদি 
সাফল্য সত্বেও । 

যুক্তিবাদ ও গণবিজ্ঞান আন্দোলনে মানুষের সাথী হওয়ার সদিচ্ছা যাদের 
রয়েছে এখনো, তাদের চিন্তায় ও বোধে এই দর্শনগত বিভ্রান্তি ও বিপথগামিতা 
সম্পর্কে ধারণা স্পষ্ট থাকা অত্যন্ত জরুরি। 


১৫৩ 


প্রকৃতির বিজ্ঞান 


কেমন করে হয় 
ভূপতি চক্ৰবৰ্তী 


বৰ্ধমান থেকে একখানা স্টিলের ট্রাঙ্ক কিনে গলদঘৰ্ম হয়ে ফিরছিল যতীন । 
বাড়িতে দরকার । যতীনের সামনে পরীক্ষা তাও যতীনকেই যেতে হল; এনিয়ে 
মেজাজটা একটু খারাপই ছিল! বাস থেকে নামতেই শঙ্কর আ্যাণ্ড কোম্পানির 
মুখোমুখি । ব্যস্‌ আর যায় কোথায়! যতীনের পেছনে সবাই লাগে ওর 
খুঁতখুঁতে স্বভাবের জন্য, আর আজ তো হাতে নয়া ট্রাঙ্ক। শতদলই প্রথম ডাক 
দিল চায়ের দোকান থেকে, ‘যতীন একটু বসে যা, বড্ড ঘেমে গেছিস। চা খাবি 
নাকি? যতীনের বসার অনিচ্ছা ছিল না কিন্তু শঙ্কর আর সামসুরকে ওর খুব ভয়। 
এমনিতেই তো ট্ৰাঙ্কের চেহারা দেখে নানা মন্তব্য করছে, রং দেখে মাথা 
দোলাচ্ছে। দামটা যতীন কিছুটা কমিয়েই বলেছে, তবু সামসুর বলছে যে ও 
ঠকেছে। এসব সত্ত্বেও যতীন বসছিল। এমন সময় শঙ্কর ট্রাঙ্কের গায়ে গোটা 
দুয়েক টোকা মেরে বলল “দাম তুই বেশি দিসনি, কিন্তু জিনিসটা তোর ভালো 
হয়নি রে! এতো ডিমের খোলার মত পল্কা”। ব্যস্‌ যতীন এবার ক্ষেপে যায়, 
বলে কিনা ডিমের খোলা! কোথায় স্টিল আর কোথায় ডিমের খোলা! 

যতীন উঠেই পড়ে--না রে চায়ে দরকার নেই। তোরা যা বলছিস তাতে 
তো মনে হচ্ছে আমার এখনই বর্ধমানে ফিরে যাওয়া উচিত)। ট্রাঙ্কটা বোধ হয় 
ফেলেই দিতে হবে ।' শতদল ওকে হাত ধরে বসায়, ‘আহা চটছিস কেন। ওটা 
তো আদতে প্রশংসা । বিশেষ করে তোর ট্রাঙ্কের এই ওপরটা যেমন আর্চ করে 
কচ্ছপের পিঠের মত বাঁকানো তাতে জিনিসটা বেশ মজবুতই হয়েছে। আরে 
ডিমের খোলাও তো. মজবুত জিনিস।’ যতীন শান্ত হয় না, বলে ‘দ্যাখ শতদল, 
ফালতু বোঝাস না ।ডিমের খোলা মজবুত? তুই কি নতুন করে সব কিছু শেখাবি 
নাকি?’ ‘না রে’, শতদল বলে “ডিমের খোলা পাতলা ঠিকই, কিন্তু ওর বাইরের 
দিকটা খুবই মজবুত ওই আর্চ বা গোলাকার আকৃতির জন্য ৷’ শঙ্কর আর সামসুর 
হঠাৎ টের পায় যে শতদলের বক্তব্টটা বেশ সিরিয়াস দিকেই গড়াচ্ছে। ওরা 
সেদিকে মন দেয়, আর তখনই সামসুরের মাথায় খেলে যায় ব্যাপারটা । বলে, 
“দীড়াদীড়া। আদতে তাহলে এ আর্চের মত চেহারাটাই ডিমকে মজবুত করছে? 
দিয়ে গোল ধনুকের মত বানিয়ে তার ওপর দেওয়াল গেঁথে গেছে?’ “ঠিক, 
একদম ঠিক বলেছিস” শতদল খুব খুশি হয়ে ওঠে। “আসলে সে সময় তো 
ঢালাই ব্যবস্থা বিশেষ ছিল না, তাই জানালার ফ্রেমে ওপরের দেওয়ালের চাপটা 
যাতে খুব কম পড়ে তাই এব্যবস্থা নেওয়া হত।' এবার শঙ্কর মুখ খোলে-_-'আচ্ছা ! 
তাহলে ব্যাপারটা এই ৷ আমি তো ভেবে এসেছি ওটা নিছক একটা ডিজাইন আর 
ডেকরেশান। আমরা নালার ওপর বাশের যে ছোটখাট সাঁকো বানাই সেগুলোর 

ওপরটা বাঁকা করলে কি মজবুত হবে?’ “আলবাত হবে। তবে এ যে আমাদের 
স্বভাব। কিছুটা বেশি বাশ লাগবে বলে ও পথ পারতপক্ষে মাড়াই না। আর সে 
জন্যই তো যতীনের ট্রাঙ্কের ওপরটা ওরকম উঁচু করে বাঁকানো, ফ্ল্যাট নয়। 
যতীন তুই ওর ওপর আরাম করে বসতে পারিস।’ 


HUMAYUN TOMB, NEW DELHI. 


GATEWAY OF INDIA, BOMBAY 


যতীন এতক্ষণ চুপ করে শুনছিল। আলোচনাটা ওর ট্রাঙ্ক ছেড়ে অন্যদিকে 
ঘুরছিলো বলে ভালোও লাগছিল। এবার সে বলে ওঠে ‘কিন্তু ডিমের খোলা? 
সেটা যে এজন্যই শক্ত তা কি করে বুঝলি? ডিমের খোলা তো আমার সর্বদাই 
পলকা মনে হয়৷’ সম্ভবত এই সুযোগের অপেক্ষায় ছিল সমীরণ। ও বলে, ঠিক 
আছে শতদল তুই ব্যাপারটা দেখিয়ে দেতো, তবে যতীন এর জন্য তো ডিমের 
খোলা দরকার, তুই হরেনদাকে ছটা ওমলেট বানাতে বল, আমাদের সবার 
জন্য!’ শঙ্কর, শতদল সকলেই প্রস্তাবে সায় দেয়। শুধু সামসুর যতীনের করুণ 
মুখের দিকে তাকিয়ে বলে ‘ঠিক আছে হরেনদা তুমি চারটে ডিমে ছটা ওমলেট 
বানাও তবে খোলাগুলো ফেলে দিও না, ওগুলো শতদলকে দাও মজার খেলা 
হবে।? 

হরেনদা ডিমের খোলা দিয়ে যেতেই চারটে ডিমের ভাঙা খোলার 
প্রত্যেকটা সাবধানে পেট বরাবর দুভাগে ভেঙে নেয় শতদল, তারপর ফুটো 
করা দিকগুলো ফেলে দিয়ে বাকী অংশগুলো টেবিলের ওপর উপুড় করে 
রাখে। তারপর চারটেকে এমনভাবে বসায় যাতে তাদের ওপর একটা বইয়ের 
চারটে কোণা রাখা যায়। এবার সামসুরের হাতের ডায়েরিটা নিয়ে তার ওপর 
চাপিয়ে দেয় শতদল। তারপর একে একে নানা জনের কাছ থেকে সরু মোটা 
বেশ অনেকগুলো বই একের পর এক চাপিয়ে দেয়, ডিমের খোলা কিন্তু ভাঙে 
না। যতীনের মুখে একটু হাসি ফোটে ৷ সেটা লক্ষ করে শতদল বলে, ‘যতীন 


১৫৪ 


এখানেই শেষনয়।দীড়া,ডিমের খোলার এই বাঁকানো বাইরের দিকটা কত শক্ত 
আরেকভাবে দেখাচ্ছি” 

এবার বইগুলো নামিয়ে একটা ডিমের খোলা বাঁ হাতে নিয়ে উঠে দীড়ায় 
শতদল | পকেট থেকে ডট পেন বার করে মুখটা খুলে ডান হাতে ওটা নীচের 
দিক করে ধরে ডিমের খোলার কিছুটা ওপরে ৷ তারপর “রেডি ওয়ান টু থ্রি'বলে 
ওটা ফেলে দেয় ডিমের খোলার ওপর । একটা বর্শার মত পেনটা নেমে আসে 
ডিমের খোলার বাইরের আর্চ করা পিঠের ওপর ৷ কিন্তু খোলাটা ফুটো হয় না। 
বার বার এরকম করে দেখায় শতদল। তারপর বলে “এই ডিমের খোলার 
বাইরের দিকের বাঁকানো পিঠের একটা জায়গায় চাপ পড়লে বা ধাক্কা মারলে 
তা চারদিকে সহজে ছড়িয়ে পড়তে পারে এমনই এর গড়ন। তবে সেরকম 
জোরে পড়লে বা কখনও খোলাটা বাকাভাবে বসানোর জন্য যদি চাপটা ছড়িয়ে 
না পড়তে পারে তবে নিশ্চয়ই তা ভাঙবে । তবে মোটের ওপর জিনিসটা 
মজবুত ।’ 


যতীন আরও খুশী ৷ ওর ট্রাঙ্ক তাহলে ভালোই হয়েছে। সেটা যতীন বলেও 
ফেলে। আবার সামসুর পেছনে লাগে, বলে, ‘যতীন তুই তো খুব খুশি কিন্তু 
বেচারা মুরগীর ছানাদের অবস্থাটা ভাব তো, ডিম ফুটে সেগুলোকে বেরোতে 
তো ভয়ঙ্কর পরিশ্রম করতে হয়।' যতীনের হয়ে জবাব দেয় শতদল ‘নারে 
মোটেও তা নয়। আরে বাচ্চাগুলো তো থাকে ডিমের ভেতর দিকটায় ওদিক 
থেকে কিন্তু জিনিসটা খুবই পলকা, ছোট্ট ঠোটের খোঁচায় খোলা ভেঙে ওরা 
বেরিয়ে আসে।’ শঙ্কর প্রতিবাদ করে, ‘এটা কিরকম হল শতদল ৷ একই জিনিস 
একদিক থেকে শক্ত, অন্যদিক থেকে নরম! কী করে এটা হল?’ 

শতদল আবার ডিমের খোলা তুলে নেয়। হাতে উঠে আসে ডটপেন ৷ এবার 
ডিমের খোলাটাকে বাটির মত করে ধরে আবার তার ওপরে খোলা ডটপেন 
ফেলে । এবার কিন্তু ডটপেন পিছলে ঠিকরে যাওয়ার সুযোগ পায় না, একেবারে 
খোলা ফুটো করে ঢুকে যায়। একে একে চারটে খোলারই এক দশা হয় ।শতদল 
মুচকি হেসে বলে, “মুরগীর ছানাদের জন্য তাহলে আর চিন্তা নেই তো শঙ্কর? 
ওরাও বেরোবে, তুই চিকেন কাটলেটও পাবি’ ‘সে তো পরের কথা শতদল, 
হরেনদার গলা শোনা যায় “এখন ওমলেটগুলো নাও, ঠাণ্ডা হতে চললো যে। 
হ্যা চাও দেব তো?’ “আরে সে আর বলতে হরেনদা, ওর পয়সাও আমিই দেব” 
যতীনের সত্যিই আজ শেষ পর্যন্ত মেজাজটা খুলেই গেছে। 

মানবসম্পদ সংবাদ 


সংকলন/ভবেশ দাশ 


ভূমিকা 


কবি বীরেন্দ্র চট্টোপাধ্যায়কে মনে পড়ে। বুকের দুর্বার পাথর সরাতে না 
পেরে যেন বলে উঠেছেন £ “আমার বসুমতী বড় গরীব ' শুধু কি দারিদ্যই 
দরিদ্র করেছে পৃথিবীকে? একটি নয়, দুটি নয়, তিনটি শব্দেও এর উত্তর 
মেলানো কঠিন। 
আমাদের চারিদিকে নিত্যদিন ঘটনার ঘনঘটা । প্রতিদিন ঘটা করে কত 
ঘটনার বিস্তার ঘটে চোখের সামনে, আর তার অতলে চাপা পড়ে কত 
অঘটন-_যেখানে চোখের জলের সমারোহ, ক্ষুধার সভা, অস্তিত্বের স্ববিরোধ, 
পরিবেশ-পীড়নের অভিসন্ধিময়তা, সংস্কার-জর্জরিত অন্ধতা, আত্মবিজ্ঞপ্তির 
উদ্দাম উল্লাস ছড়িয়ে থাকে। সংবাদের নিত্য গতানুগতিক পরিবেশনে এসব 
ঘটনাক্রমের বিশেষ জায়গা জোটে না। তেমন কিছু বিচিত্র ঘটনা বিশেষ করে 
জানতে পারলে সংবাদেরই একটা তৃতীয় জগতের হয়তো সন্ধান মেলে । সেই 
জানার চেষ্টায় আমাদের এই নতুন বিভাগ। কবিরই কথা ঃ 
“বিবসনা বসুন্ধরা 
সপ্তধষির অন্ন জুড়ায় ; 
গন্ধে বাতাস শিউরে ওঠে 
আলোর দেশে ঝড় বয়ে যায়।’ 


ভারতসহ দক্ষিণ এশিয়ার দেশগুলিতে সম্প্রতি বিশেষ সমীক্ষা চালিয়েছিল 
ইউনিসেফ ৷ এই সমীক্ষায় দেখা গেছে, দক্ষিণ এশীয় দেশগুলির সীমান্তে 
কিশোরী চালান দেওয়ার ঘটনা খুব বেশিরকম বেড়ে গেছে। নানা প্রলোভনে 
এবং বাবা-মা'র কাছ থেকে অর্থের বিনিময়ে এই কিশোরীদের পাঠিয়ে দেওয়া 
হয় শহরগুলিতে। এদের চালান দেবার সময়ে বেশির ভাগ ক্ষেত্রেই দূরবর্তী 
শহরে এমনকি দূরবর্তী রাষ্ট্রে পাঠানোর ব্যবস্থা করা হয়, যেখান থেকে ফিরে 
আসার বা ফিরিয়ে আনার সম্ভাবনা কম। 

ইউনিসেফ বলেছে £ ভারতে কিশোরী-গণিকার সংখ্যা বেড়ে যাওয়ার 
প্রধান উৎস শুধুমাত্র দারিদ্র্য নয়, অনড় ধর্মবিশ্বাস এবং সংস্কারও বড় কারণ। 
যেমন দেবদাসী, বাসবী, যোগীন প্রথা ধর্ম বোধের সংগে জড়িয়ে ফেলা হয়েছে। 
অন্যদিকে উপজাতীয় জনজীবনেও সংস্কারবদ্ধ ধারণা অল্পবয়সী মেয়ে ও 
কিশোরীদের এই পথে নিয়ে আসে। যেমন রাজস্থানে বেদিয়া এবং বানজারা 

উপজাতিদের সংস্কারগত বিশ্বাসকে একদল কুচক্রী বাণিজ্যিক স্বার্থে ব্যবহার 
করে। 

গ্রাম এলাকায় তফসিলি জাতি উপজাতি অঞ্চলে অনেক জায়গাতেই 
সংগঠিত গণিকাবৃত্তিতে প্ররোচনা দেওয়া হয়। রাজস্থানের আলোয়ার জেলায় 
বড় সড়কের ধারে শ্রামগুলিতে রজনত'উপজাতিদের বাস। সেখানে কিশোরীদের 
গণিকাবৃত্তি পারিবারিকভাবেই স্বীকৃত জীবিকা। কৃষক, ব্যবসায়ী এবং ট্রাক 
চালকেরাই খদ্দের। 

ইউনিসেফ রিপোর্টে দেখা গেছে, 'রজনত’ উপজাতি মেয়েদের যখন 
যৌবন আসে, তখন তাদের নিয়ে খদ্দেরদের মধ্যে নিলাম ডাকা প্রায় উৎসবের 
মতো | নিলামে যে সবচেয়ে বেশি দর হাকবে পণ্য-কন্যার কুমারীত্ব (right to 
her virginity) হরণের অধিকার তার! আরও জানা গেছে, গত এক দশকে 
গ্রামে যে গণিকালয়গুলি ছড়িয়ে ছিল, তার অনেকগুলিই শহরের দিকে সরে 
এসেছে। তার একটা বড় কারণ শহরে এর চাহিদা বৃদ্ধি। 

এই ব্যবসায় সংগঠিত গোষ্ঠী খুব সক্রিয়। অনেক দেবদাসী ও উপজাতীয় 
গণিকাদের বাইরে পাঠানো হচ্ছে। আবার নেপাল ও বাংলাদেশ থেকেও 
এদেশে অনেক কিশোরীকে এই বৃত্তিতে নিয়োগ করা হচ্ছে। 

কলকাতা, মুম্বাই, দিল্লীতে যে-সব কিশোরীকে গণিকাবৃত্তিতে নিয়োজিত 
করা হয়েছে, তারও অধিকাংশ এসেছে শহরের বাইরে থেকে প্রধান শহরগুলির 
গণিকালয়ে এরকম কিশোরীর সংখ্যা কত তার হিসেব ইউনিসেফ দিতে 
পারেনি। তবে ১৯৯৪ সালে কেন্দ্রীয় সরকারের একটি সমীক্ষাতেই জানা 
গেছে, দেশের প্রধান ৬টি শহরে যে মেয়েরা গণিকাবৃত্তিতে নিযুক্ত, তাদের মধ্যে 
৩০ শতাংশের বয়স ২০ বছরের নীচে এবং এই বৃত্তিতে ৪০ শতাংশের বেশি 
মেয়েই এসেছে ১৮ বছরের কম বয়সে। 

১৯৯০ সালে বিভিন্ন গণিকালয়ে সমীক্ষা চালিয়ে দেখা যায়, কলকাতায় 
৫ শতাংশ গণিকাই মাত্র এই শহরে জন্মেছে, ৭৪ শতাংশ জন্মেছে 
পশ্চিমবঙ্গেরই বিভিন্ন গ্রামে, ১৪ শতাংশ এসেছে উত্তরপ্রদেশ থেকে, বাকি 
সকলেই এসেছে নেপাল ও বাংলাদেশ থেকে। 

ভারতীয় গণিকালয়গুলিতে নেপাল থেকে যে কিশোরীদের আনা হয়, 
তাদের বেশির ভাগের বয়স ১০ থেকে ১৪ বছরের মধ্যে । প্রতি বছর ভারত ও 
নেপালের মধ্যে প্রায় ৫ থেকে ৭ হাজার কিশোরী বিনিময় হয়। 

সংস্কার ও ধর্মবিশ্বাসের সূত্রে গণিকাবৃক্তির জন্য গ্রামাঞ্চলে যে-সব পরিবারের 
কিশোরী সহজলভ্য, স্বভাবতই অর্থ দেবার সময় তাদের প্রতি বৈষম্য করা হয়। 
এছাড়া কিশোরীদের নিয়ে যারা ব্যবসা করে, তাদের প্রধান কাজ হলো বিভিন্ন 
অঞ্চলের দুর্গত, অনুন্নত এবং প্রাকৃতিক বিপর্যয়ে ক্ষতিগ্রস্ত এলাকাশুলির ওপর 
সতর্ক নজর রাখা এবং সেখানকার মানুষজনের সংগে ঘনিষ্ঠ সম্পর্ক গড়ে 
তোলা ৷এই সম্পর্কের ভেতর দিয়েই তারা একটু একটু করে প্রলোভনের জাল 

ইউনিসেফের রিপোর্টে আরও বলা হয়েছে যে, ইদানীং একটা খবর ছড়ানো 
হচ্ছে গণিকালয়ের নিয়মিত খদ্দেরদের মধ্যে, তাহলো কুমারী মেয়েদের 
যৌনসংগী হলে এইড্‌স্‌ বা অন্য যৌন সংসর্গবাহিত রোগ আপনিই সেরে 

যাবে ৷এই আকর্ষণীয় মিথ্যা প্রচারে কিশোরী মেয়েদের আরও চাহিদা সৃষ্টি করা 
যাচ্ছে। 

পুনশ্চ £ এই অবৈধ ব্যবসার সংগে প্রশাসনিক রক্ষক এবং সাধারণ ভক্ষকের 
যোগাযোগ খুবই. ঘনিষ্ঠ বলে রিপোর্টে উল্লেখ করা হয়েছে। 


যুদ্ধ ও ও দুৰ্ভিক্ষ আসে পরস্পরের মুখে চুমু খেতে খেতে...’ 


গত এক দশকে দেশে দেশে যত যুদ্ধ হয়েছে, সেইসব যুদ্ধে কত শিশুর 
জীবন প্রদীপ নিভেছে? এ বছরেই প্রকাশিত ইউনিসেফের রিপোর্ট বলছে, গত 
দশ বছরে বিভিন্ন দেশে যুদ্ধে-গৃহযুদ্ধে মারা গেছে ২০ লক্ষ শিশু, ৪০ থেকে ৫০ 
লক্ষ পঙ্গু হয়েছে, ১ কোটি ২০ লক্ষ শিশু গৃহহীন হয়েছে। এই পরিসংখ্যানে 
ভয় পেয়ে অনেকেই বলছেন, যুদ্ধের সময়ে যে-দেশে যেখানেই শিশু রয়েছে 
বেশি সংখ্যায়__সেটিকে "শান্তির এলাকা’ বলে ঘোষণা করা হোক। এমনকি 
যেসব দেশে শিশুদের সেনাবাহিনীতে নামানো হয়েছে, সেখানে বোমা বা 
আগ্নেয়াস্ত্ৰ নিক্ষেপের আগে যুদ্ধক্ষেত্ৰ থেকে শিশুসেনাদের সরিয়ে নিতে হবে। 

গত দশ বছরে বেশির ভাগ শিশুরই মৃত্যু হয়েছে নানা দেশের জাতি ও 
গোষ্ঠীগত দাঙ্গায়। আকাশ থেকে বোমা নিক্ষেপের ফলেই শিশুমৃত্যু এবং 
তাদের পঙ্গু হওয়ার হার এত বেশি। 

১৯৯৪-এ বুয়ান্ডায় গণহত্যার পর বেঁচে-থাকা শিশুদের ব্যাপক মানসিক 
সমস্যা দেখা দিয়েছে। অনেক শিশুই রাতে ঘুমোতে পারে না, দুঃস্বপ্ন দেখে 
কেঁপে ওঠে । সবসময়ে তাদের মুখ ভার।তারা নিজেদের মধ্যে খেলে না, হাসে 
না। ইউনিসেফই প্রশ্ন তুলেছে, রাষ্ট্রসংঘের সনদে যুদ্ধের বিভীষিকা থেকে 
আগামী প্রজন্মকে রক্ষা করার কথা যে বলা হয়েছিল, তা বার বার লঙ্ঘন করা 
হচ্ছে। 


চওড়া বুকগুলি ক্রমেই শীর্ণ হচ্ছে 
যেমন করে শুকিয়ে আসছে নদী, 


বিশ্বের অন্যান্য শহরের তুলনায় আমাদের দেশের শহরগুলিতে লোকের 
বসবাস সবচেয়ে বেশি । আমাদের দেশের শহরে বাস করে ২৮ কোটি মানুষ। 
প্রখ্যাত পরিবেশ ও নগরবিদ্‌ ডঃ রশমি ময়ূর বলছেন, শহর এলাকায় এই 
বল্পাহীন জনবিস্ফোরণ আগামী শতাব্দীতে শহরগুলোর বিপর্যয় ডেকে 
আনবে । ভারতের প্রায় ৯৬ কোটি মানুষের ৩০ শতাংশ শহরে বাস করেন আর 
প্রতিদিন ৫৫ হাজার করে মানুষ শহরের জনসমষ্টিতে যুক্ত হচ্ছেন। 

তুরক্কেরইস্তান্থুলে জুন মাসের ৩ তারিখ থেকে ১৪ তারিখ পর্যন্ত আন্তর্জাতিক 
জনবসতি সম্মেলন’ অনুষ্ঠিত হচ্ছে ! ডঃ ময়ূর ইস্তান্ুল যাচ্ছেন, কিন্তু কোনো 
আশার বাণী শোনাতে পারছেন না। বরং মুম্বাইয়ে সাংবাদিকদের সংগে তীর 
কথা বলার সময় মনে হয়েছে, ইস্তাম্বুল সম্মেলনে অনেক ভালো কথা হবে। 
কিন্তু কাজে রূপায়িত করবে কটা দেশ? 

ডঃ ময়ূর বলছেন, উন্নয়নশীল দেশগুলিতে মেগাসিটি যেন ফুলেফেঁপে 
উঠছে। পৃথিবীতে ২১টি শহর আছে,যার প্রত্যেকটির জনসংখ্যা ১ কোটির ওপর। 

এই শহরগুলোই দেশের ৭২ শতাংশ সহায়-সম্পদ খেয়ে নেয়। সেখানেই 
সম্পদ কেন্দ্রীভূত হয়, ধারাবাহিক শোষণেরও উৎস এই শহরগুলো। 

বিশ্বের জনসংখ্যা এখন ৫৭০ কোটি। তার মধ্যে ৪৮ শতাংশ বাস করে 
শহরে। দ্বিতীয় বিশ্বযুদ্ধের পরে-শহর এলাকা ক্রমাগত বেড়ে যাওয়ায় ভারত 
৪ কোটি হেক্টর বনাঞ্চল হারিয়েছে। বহু প্রাণী ও গাছপালা চিরতরে নিশ্চিহ্ন হয়ে 
গেছে। 

পরিবর্তে মানুষ-গিজগিজ করা এইসব শহরে কোটি কোটি টন জঞ্জাল 
জমছে, শব্দমাত্রা অনিবার্য বধিরতার দিকে ঠেলে দিচ্ছে। 

শিশু ও নারীর অধিকার নিয়ে দুটো কথা খরচ হয় না__ পৃথিবীতে এমন 
একটি দিনও খুঁজে পাওয়া যাবে না। তবু ৬০ কোটি নারী ও শিশু দু-বেলা 
পেটপুরে খেতে পায় না, এবং অস্বাস্থ্যকর পরিবেশে জীবনযাপন করে। 

ওয়াশিংটনে প্রকাশিত রাষ্ট্রসংঘের রিপোর্ট বলেছে, বিশ্বে এখন ১৩০ কোটি 
মানুষ দারিদ্র্যসীমার নিচে বাস করছে। এর ৭০ শতাংশই নারী ও শিশু কন্যা ৷ 
ইস্তাম্বুল সম্মেলনে এই দারিদ্র্য দূর করার প্রসঙ্গ উঠবে, কিন্তু কারা এর দায় নিতে 
রাজি হবে, সেটাই স্পষ্ট নয়। 

দূষিত জলপান, দুর্গত বাসস্থানের জন্য পৃথিবীতে প্রতিদিন ৫০ হাজার নারী 
ও শিশু মারা যাচ্ছে। এই দুনিয়ার ৭ কোটি নারী ও শিশুকন্যার রান্নাঘরের 
ধোঁয়ায় স্বাস্থ্যহানি ঘটছে। শুধুমাত্র যদি বসবাসের উন্নতি ঘটানো যায়, তাহলে 
প্রতিবছর ৫০ লক্ষ মৃত্যু এবং ২০ লক্ষ পঙ্গুত্ব রোধ করা যায়। 

আফ্রিকার গ্রামাঞ্চলে ৮৫ শতাংশ মহিলা বদ্ধজলার জল ব্যবহার করতে 
বাধ্য হচ্ছে। এই সব অঞ্চলে গর্ভবতী মায়েদের ৬৩ শতাংশ এবং গর্ভবতী নয় 
এমন ৪০ শ্রতাংশ মহিলা রক্তাল্পতায় ভূগছে। তাদের পর্যাপ্ত খাবার জোটে না। 
তার ওপর অমানুষিক কাজের চাপ। 


এখনো সে মাটি পেলে 
প্রতিমা বানায়’ 


দুবাইয়ের সপ্তম শ্রেণীর ছাত্র অরুণ নেদুংগাড়ি ১০০ টাকা (১০ ডারহাম) 
দান করেছে, ভারতে কিরণ বেদীর একটি মহৎ কর্মপ্রকল্পে। কিরণ দিল্লীর কাছে 
গুরগাওয়ে বিভিন্ন অপরাধীদের ছেলেমেয়েদের জন্য একটি স্কুল গড়ে তুলছেন। 
অরুণ এই টাকাটা দিয়েছে তার নিজস্ব সঞ্চয় থেকে। কিরণ তাঁর 17018 
Vision Foundation গড়ে তোলার প্রচারের জন্য দুবাই গিয়েছিলেন। 
সেখানে অরুণ তার ভাষণ শুনেই সাধ্যমত এই অর্থ সাহায্যের সিদ্ধান্ত নেয়। 


* প্রতিটি সংবাদের সূচনায় উদ্ধৃতি গুলি বীরেন্দ্র চট্টোপাধ্যায়ের কবিতা থেকে নেওয়া। 


১৫৭ 


রিপোর্ট 
তেহরি বীধ প্রকল্পে 
গণ-উৎখাত এবং . 


আগামী ১৫ই জুন তেহরি বাঁধ প্রকল্পের আশেপাশের প্রায় ২৫,০০০ 
মানুষকে অন্যত্র সরিয়ে নিয়ে যাওয়ার প্রয়োজনীয় প্রস্তুতি প্রায় সম্পূৰ্ণ ৷ তেহরি 
হাইড্রো ডেভেলপমেন্ট কর্পোরেশনের অধিকর্তা জানিয়েছেন যে, পুনর্বাসনের 
ব্যবস্থাদি শেষ করে আনা হয়েছে এবং জেলা কর্তৃপক্ষকে গণ-স্থানান্তরিতকরণের 
কাজ শুরু করতে নির্দেশ দেওয়া হয়েছে। বর্তমান অবস্থায় তেহরির মানুষ 
স্বভাবতই ভীত-সন্তুস্ত ; এবং তারা আশংকা করছে যে-কোন সময় তাদের 
পুরোনো ঘরবাড়ি ছেড়ে চলে যেতে হবে, অন্যথায় আগামী বর্ষায় মৃত্যু 
অনিবাৰ্য। কারণ বাঁধের উচ্চতা বৃদ্ধির ফলে বেশির ভাগ অঞ্চলই জলে প্লাবিত 
হবে। 

ইতিমধ্যে উত্তরপ্রদেশ রাজ্য ও কেন্দ্রীয় সরকারের অনেক অফিস গোপনে 
অন্যত্র সরিয়ে নিয়ে যাওয়ার কাজ দ্ৰুত গতিতে শুরু হয়েছে। এই প্রসঙ্গে 
উল্লেখ্য, হিমালয়-বাঁচাও’ আন্দোলনের কর্ণধার সুন্দরলাল বহুগুণা বেশ কিছুদিন 
ধরেই অনশন করে আসছেন এই প্রকল্প বাতিল করার দাবিতে। কিন্তু বর্তমানে 
স্থানীয় মানুষজন আর এই আন্দোলনে আস্থা রাখতে পারছেননা। কারণ বর্তমান 


সেরে ফেলতে বদ্ধপরিকর। তদুপরি জুন মাসের মধ্যেই এ বাঁধের উচ্চতা 
আরও ১৫ মিটার বেড়ে যাবে এবং বর্ষার সময়ে তেহরির প্রায় অর্ধেক এলাকা 
জলমগ্ন হয়ে পড়বে । তাই কর্তৃপক্ষ জুন মাসের শুরুতেই গণ-উচ্ছেদের কাজ 
শুরু করতে চাইছে। এই প্রতিবেদনটি লেখবার সময়েই দূরদর্শন খবরে জানা 
গেল ভারতের প্রধানমন্ত্রী এই উচ্ছেদ-অভিযানকে সাময়িকভাবে বন্ধ রাখতে 
নির্দেশ দিয়েছেন ৷ তবে অস্থায়ী পুনর্বাসনের কাজ চলতে থাকবে এবং প্রধানমন্ত্রী 
সুন্দরলাল বহুগুণাকে অনশন প্রত্যাহারের অনুরোধ জানিয়েছেন। 

ভারতবর্ষের পরিবেশ আন্দোলনের সাফল্য সম্পর্কে একটু পেছনের 
কয়েকটি ঘটনার দিকে তাকালে বোঝা যাবে। বালিয়াপাল থেকে শুরু করে 
নর্মদা-বাচাও আন্দোলন” এবং আমাদের ঘরের কাছে “সুন্দরবন ফার্টিলাইজার 
প্রকল্প’ বাতিল করার আন্দোলনে প্রাথমিক সাফল্য মিললেও, সব ক্ষেত্রে শেষ 
রক্ষা হয়নি। লাগাতর কোন পরিবেশ রক্ষা আন্দোলন চালিয়ে যাওয়া সম্ভবপর 
হয়নি ‘সুন্দরবন ফার্টিলাইজারে'র চিম্নি দিয়ে এখন ধোঁয়া নিয়মিত বেরোচ্ছে। 
দেখলাম সার তৈরির কাজ পুরোদমে চলছে। এই কারখানাটি এখন 
উত্তরবঙ্গের জলপাইগুড়ি জেলার রাজগঞ্জে অবস্থিত। এখন আর জানা যাবে 
না,কারখানা কর্তৃপক্ষ কতদূর পরিবেশ রক্ষার জন্য প্রয়োজনীয় ব্যবস্থা নিয়েছে। 
একসময় এই কারখানা বন্ধ করার জন্যে যে আন্দোলন শুরু করা হয়েছিল,আজ 
আর তার রেশটুকুও চোখে পড়ছে না। সুতরাং এই ধরনের আন্দোলনে 
বাস্তবসম্মত “প্রফেশনাল, দৃষ্টিভঙ্গী গ্রহণ করার কথা ভাববার সময় বোধহয় 
এসেছে। 

সূত্ৰ দি স্টেটস্ম্যান ১৭ই মে, ১৯৯৬। 


রাজনৈতিক অনিশ্চয়তার মাঝে স্থানীয় কর্তৃপক্ষ পুরো পুনর্বাসনের কাজটি সংকলন ৪ শ্যামল ভদ্র 
রিয়া তৰ ৷ 
। | 
| উৎস মানুষ-এর নতুন বিক্রয়কেন্দ্ | 
। ৮ নং স্টল ভবানী দত্ত লেন | 
খ (কলেজ স্ট্রিট মোড়ের কাছে) | 
| | 
| | 

| 
খ নতুন কাৰ্যালয় খ 
৯৮, মহাত্মা গান্ধী রোড খ 
কলকাতা খ 
| ৰ ৰ EET _] 

কী করব, কোথায় যাব 
ঘামাচি 


আমাদের দেহে চামড়ার নিচের ভাগে (08117715) অসংখ্য স্বেদপ্রস্থি থাকে। 
এগুলির কাজ হচ্ছে স্বেদ বা ঘাম তৈরি করা। এমনিতে স্বেদ গন্ধহীন কিন্তু এই 
স্বেদ কোথাও জমে থাকলে তার ওপর ব্যাকটেরিয়ারা বংশবিস্তার করে এবং 
স্বেদ দুর্গন্ধযুক্ত হয়। স্বেদপ্রস্থি থেকে এই স্বেদ বা ঘাম ছোট ছোট নালিকা বেয়ে 
উপরিত্বকে উঠে আসে এবং বাষ্পীভূত হয় বাইরের তাপের প্রভাবে। এগুলি 
বাষ্পীভূত হবার সময় দেহ থেকে লীনতাপ শুষে নেয় ফলে দেহ ঠাণ্ডা হয়। 
এই ভাবে দেহ বাইরের পরিবেশের তাপমাত্রার বাড়া-কমার সঙ্গে ভারসাম্য 
রক্ষা করে । সুতরাং প্রাকৃতিক নিয়মে গরম বেশি পড়লে দেহ ঠাণ্ডা করার জন্য 
বেশি স্বেদ উৎপন্ন হবে| কিন্তু কোন কারণে স্বেদ নালিকা এ জমা স্বেদের প্রবাহ 
বাইরে টেনে আনতে না পারলে বা বুজে গেলে স্বেদপ্রস্থিতে স্বেদ জমা হতে শুরু 
করে ও উপরিত্বকের নিচে ফোস্কার মত ফুটে ওঠে, ফলে ঘামাচি তৈরি হয়। 

অর্থাৎ ঘামাচি চামড়ায় অবস্থিত স্বেদপ্রন্থির প্রদাহজনিত একটি পরিচিত 
রোগ যাতে দেহের বিভিন্ন স্থানে স্বেদগ্ৰন্থিগুলির নালিকা বন্ধ হয়ে চামড়ার নিচে, 
স্বেদ জমা হয়ে যায়। প্রায় অধিকাংশ ক্ষেত্রে গরম ও অতিরিক্ত আর্দ্র 
আবহাওয়ায় ঘামাচি দেখা যায় এবং আবহাওয়া ঠাণ্ডা হলে এসব কমে যায় 
(তাছাড়া তখন ঘামও কম হয়)। সাধারণত চার ধরনের ঘামাচি দেখা যায় $-_ 

প্রথম ধরনের ঘামাচিতে চামড়ার সবচেয়ে ওপরের ত্বকে স্বেদ জমা হয় খুব 
ছোট ছোট ফোস্কার মত বা বিন্দু বিন্দু শিশিরের মত। এটি সারা দেহে ছড়ানো 

গ্রাহকপদ নকীকরণের সময়, যে-কোন অভিযোগের সময় 
পত্রিকার মোড়কে (//259991) গ্রাহক নম্বর লেখা থাকে প্রতি সংখ্যাতেই 


থাকে । এই ধরনের ঘামাচিই বেশি দেখা যায় এবং সাধারণত রোদে পুড়লে বা 
জ্বর হলে এই ধরনের ঘামাচি হয়। 

আমাদের মত গরমের দেশে বিশেষ করে শিশুদের দেহে এক ধরনের বড় 
বড় ঘামাচি দেখা যায় গ্রীষ্মের দাবদাহে। এগুলি চামড়ার নিচে হঠাৎ করে বেশি 
স্বেদ জমার ফলে হয় । এদের সাইজও অপেক্ষাকৃত বড়। কোন কোন সময় এরা 
একসঙ্গে গায়ে গায়ে লেগে চামড়ার অনেকখানি অংশ জুড়ে প্রদাহ তৈরি করে। 
অংশগুলি লাল হয়ে যায়, চুলকায়, জ্বালা করে। 

কখনো কখনো একধরনের ঘামাচিতে পুঁজ হয়। এই পুঁজ হবার কারণ 
অধিকাংশ ক্ষেত্রে চুলকিয়ে ক্ষত তৈরি করা এবং নখের আগায় নাক ও শ্রোণী 
অঞ্চল থেকে বয়ে আনা জীবাণু দ্বারা এগুলি সংক্রামিত হয়। ফলে সারা গায়ে 
ছোট ছোট পাঁচড়ার মত অসংখ্য গুটি দেখা দিতে পারে। 

শেষ এক ধরনের ঘামাচি দেখা যায়। এগুলি সাইজে বেশ বড় হয় এবং 
স্বেদগ্রস্থির একবারে নিচের অংশ বন্ধ হবার জন্য অনেক বেশি স্বেদ জমে এমন 
ঘামাচি তৈরি করে যেগুলি ছোট ছোট সর্ষের দানার আকারও নিতে পারে। 

দেহ পরিষ্কার পরিচ্ছন্ন রাখা ও ঠাণ্ডা রাখা ছাড়া ঘামাচির কোন চিকিৎসা 
নেই। তবে বাচ্চারা কষ্ট পায় চুলকানির জন্য বা চামড়ায় জ্বালা জ্বালা ভাবের 
জন্য অনেক সময়রাস্তিরে ঘুমেরও ব্যাঘাত ঘটতে পারে ।তখন ত্যান্টিহিস্টামিনিক 
সিরাপ বাবড়ি কাজে লাগতে পারে । সেই সঙ্গে মনে রাখতে হবে ঘামাচিতে পুঁজ 
হলে চিকিৎসা করা জরুরি। 

বৃষ্টির জলে ভিজলে ঘামাচি মরে যায় বলে অনেকে দাবি করেন তাদের 
ব্যক্তিগত অভিজ্ঞতা থেকে। এমনিতে বৃষ্টির জলের এমন কোন গুণ নেই 
ঘামাচি নিবারণের ৷ যা হয় তা হল বৃষ্টির ফলে আবহাওয়া ঠাণ্ডা হয়ে যায়, ফলে 
দেহ ঠাণ্ডা হয়। কম ঘাম বেরোয়, সুতরাং ঘামাচিও কমতে শুরু করে। সেজন্য 
শীতকালে ঘামাচি প্রায় দেখাই যায় না। 


ডাঃ বাসুদেব মুখার্জি 


চেনা বিষয় অচেনা জগৎ 
ডিম্বেও দেখি সাম্প্রদায়িকতা 


সানডে হো ইয়া মানডে, রোজ খাও আগে৷ বার রবি, সোম যাই হোক, 
রোজ ডিম খাও___এই প্রচার টিভিতে রোজ শুনে গপগপ করে যে-ডিম খাচ্ছি 
তার মধ্যে এক অদ্ভুত বৈশিষ্ট্য আছে। ডিমের সাদা অংশ আর কুসুম দুটোই 
তরল জাতীয় কিন্তু দুটো একাত্মা না হয়ে দিব্যি আলাদা আলাদা হয়ে থাকে। 
ঠিক যেন হিন্দু ও মুসলমান। গায়ে গা লাগিয়ে থেকেও এক হতে পারছে না। 

ডিমের মধ্যেকার মালমশলা শক্ত খোলের মধ্যে থাকলেও, তার তলাতে 
আছে একটা পর্দা। যেন খোলার ওপর পুরোপুরি ভরসা করা যাচ্ছে না। কোনও 
কারণে খোলা ভেঙে গেলে সেই পর্দা সাদা ও কুসুমকে রক্ষা করবে ডিম ভেঙে 
দেখলে এই পর্দার তলাতেই থাকে ডিমের সাদা অংশ, যাকে বলে ত্যালবুমিন, 
ডাকনাম “এগ হোয়াইট'। আর ডিমের মধ্যমণি হল কুসুম অর্থাৎ ইয়ক। এই 
কুসুমেরও চারপাশে একটা পর্দার আগল দেওয়া থাকে৷ সেই পর্দার গালভরা 
নামও আছে__ভিটেলিন মেমব্রেন (15179 membrene)। 

ভিটেলিনের বেড়া ধর্মীয় গৌড়ামি আর কুসংস্কারের মত দুই সম্প্রদায়কে 
এক হতে দেয় না। এক খোলের মধ্যে থেকেও এগ হোয়াইট আর ইয়ক 
পরস্পরের গা বাঁচিয়ে চলে। 
, তবে সব ডিমের ক্ষেত্রেই যে এই পরিষ্কার বিভাজন থাকে তা নয়। যে ডিমে 
কুসুমের পরিমাণ খুবই কম থাকে, সেখানে কুসুমের ছোট ছোট বিন্দু সারা সাদা 
অংশ জুড়েই ছড়িয়ে থাকে। আসলে সেখানে বিভাজক পর্দাটা থাকে না, তাই 


পরস্পর মিশে যাওয়া। 

সমীরকুমার ঘোষ 
ড্ৰাগ আ্যাকশন ফোরাম-এর নতুন বই 
১. দরকারি ওষুধ 


২.  এড্স্-ত্রর কথা 
৩. ডাক্তার বনাম রোগী 

ভোক্তা সুরক্ষা আইন, ১৯৮৬ 
৪. নিষিদ্ধ ওষুধ (পর্ব-দুই) 


৫. মানুষের জন্য ওষুধ না ওষুধের জন্য মানুষ (পর্ব-দুই) 


ডি ডি ৩৫, সেক্টর ১, সেবা, 
বিধাননগর, কলকাতা ৭০০ ০৬৪ 

প্রশ্নোত্তর 


আমাদের একটা পোষা বেড়াল আছে । ডাল ভাত মাছ তরকারি 
সবই খায় । কিন্তু মাঝে মাঝে হঠাৎ ঘাস খায় চিবিয়ে চিবিয়ে, আর 
বমি করে। কেন বলুন তো? 


বেড়াল কখনও কখনও তপস্বী হয়ে ওঠে। “মাছ খাব না’ বলে মুখ 
ফিরিয়ে ঘাস চিবোয়। বেড়ালের শত্রুপ্রতিবেশী কুকুরকেও এই “সাধন মাৰ্গ’ 
অবলম্বন করতে দেখা যায়। কুকুরের পেটে দুধ ঘি সয় না বলে কথিত আছে, 
কিন্তু বাস্তবে দেখা যায় তাদের, পেটে ঘাসও সয় না। বেজার মুখে ঘাস 
চিবনোর পর কুকুর, বেড়াল উভয়েই সেই ঘাস বমি করে দেয়।এই তুণভোজনের 
পেছনে আসলে কোনও দার্শনিক তত্ব নেই, আছে জৈবিক কারণ। বিয়েবাড়ির 
ভালোমন্দ খাওয়ার ফলে বা অন্য কারণে এরা বদহজম আর অন্বলের শিকার 
হয়। মানুষের মত অন্বলবিতাড়নী বড়ি (আ্যান্টাসিড) কিনে খাওয়ার সামৰ্থ্য 
এদের নেই, এদের ক্ষেত্রে সেই কাজ করে দেয় ঘাস। পেটে কৃমি হলেও ওরা 
ঘাসের শরণাপন্ন হয়। ঘাস চিবনোর ঘণ্টাখানেক পরে ওরা যে বমি করে তাতে 
হলুদ-সবুজ পিত্তরস অল্নরস হোইীড্রোক্লোরিক আ্যাসিড) সহ ঝামেলা-পাকানো 
উপকরণ বের হয়ে যায়। ওদের মুখের অরুচি কেটে যায়, স্বস্তি ফিরে আসে। 

ঘাস চিবিয়ে কুকুর, বেড়াল হাতেনাতে উপকার পেলেও ঘাস কীভাবে 


-উপশমকারীর ভূমিকা নেয়, সে সম্পর্কে স্পষ্ট ধারণা পাওয়া যায় না। প্রবল 


অন্বল হলে আমরা অনেক সময় বেশি করে জল খেয়ে বা গলায় আঙুল দিয়ে 
বমি করে পরিত্রাণ পেতে চেষ্টা করি। ওদের কাছে অখাদ্য ঘাস খাওয়া, এই 
জাতীয় কোনও কাজের ভূমিকা পালন করে, এমনটিও হতে পারে। 

আপনার দপ্তর আপনার মতামত 
২৩. ঘুষ দিয়ে চাকরি 


আপনার বেকার ভাইপো বেশ কিছুকাল পর কদিন আগে একটা 
সরকারি সাহায্যপ্রাপ্ত স্কুল থেকে একটা ইন্টারভিউ পেয়েছিলেন এবং ভাইপোর 
কথা অনুযায়ী ইন্টারভিউ খুব ভালো হয়েছিল। স্কুল কর্তৃপক্ষও নাকি তার 
ইন্টারভিউয়ে খুব খুশি হয়েছিলেন । তাই চাকরি হওয়ার সভবনা প্রবল । কিন্তু 
তারপর জানা গেল, স্কুল কর্তৃপক্ষ আলিখিতভাবে বা বলতে পারেন বেসরকারি 
ভাবে জানিয়েছেন, প্রায় সত্তর হাজার টাকা দিতে হবে, তাহলে চাকরি হবে এবং 
পাকা। 

কী করবেন এ অবস্থায় ? একদিকে বেকার ভাইপো, অন্যকোন চাকরি 
হবে কিনা ঠিক নেই কারণ দিনকাল যা ৷ আবার, এরকম ঘুষ দিয়ে স্কুলমাস্টারি 
তথা পাকা চাকরি ? আর প্রায়শই চাকরির ক্ষেত্রে বা অন্যান্য ক্ষেত্রেও এই ঘুষের 
রাজত্ব, হামেশাই ঘটছেও এ ঘটনা । আপনি কী করবেন এরকম অবস্থায় ? 


মতামত 


[] আমার মনে হয়, এক্ষেত্রে সিদ্ধান্তটা ভাইপোরই নেওয়া উচিত। আমি 
যদি ওই ভাইপোর অবস্থানে থাকতাম, যদি চাকরির প্রয়োজনটা আমার কাছে 
খুব বেশি' মনে হোত, এবং যদি ধার-দেনা করে সত্তর হাজার টাকা ঘুষ 
দেওয়ারও সুযোগ থাকতো আমার, তবে অকপটে বলছি স্কুল মাস্টারির 
চাকরিটা আমি নিশ্চিতভাবেই নিতাম। 

কারণ,জীবনে আমি যতই সততা দেখানোর চেষ্টা করি না কেন, এই জটিল 
সমাজব্যবস্থায় জীবনযুদ্ধে লড়তে গেলে সময়বিশেষে কিছুটা আপোস আমাকে 
করতেই হবে। বিশেষত আমাদের মনে রাখা দরকার, খালি পেটে লড়াই হয় 
না। তাই আমি যদি মেরুদণ্ড খাড়া করে নিজের পায়ে দীড়াতেই না পারি, যদি 
অবিচার ও দুর্নীতির বিরুদ্ধে আমি লড়বো কেমন করে? 

প্রশ্ন উঠতেই পারে, আজকাল ঘুষ ছাড়া কি চাকরি হচ্ছে না? কেউ কেউ 
বা অনেকেই সৎভাবে তো চাকরি পাচ্ছেন। উত্তরে বলি ঃ শতকরা কতজন 
সহজভাবে ও সৎ প্রচেষ্টায় চাকরি পাচ্ছেন? যাঁরা পাচ্ছেন না, তারা কি তবে 
চাকরির বাজারে উপযুক্ত নন? তাদের শিক্ষা-দীক্ষার কি কোনও মূল্য নেই? 

অতএব আবারও বলছি, ঘুষ দিয়েই ওই চাকরিটা আমি গ্রহণ করবো ৷ আমি 
মনে করি আমার সততা, আমার নীতি-আদর্শকে তুলে ধরার জন্য জীবনের বাকি 

সময়টাও কম নয়। যদি বাস্তবিকই আমি বিবেকবান হই, যদি জীবনবোধ 
আমাকে প্রতিনিয়ত নাড়া দেয়, তবে আমার আন্তরিক প্রচেষ্টা থাকবেই, এই সব 
দুর্নীতি অপকর্মের বিরুদ্ধে জনমত গড়ে তোলা । হ্যা, সফল যে আমি হব না 
কেউ কি তা বলতে পারে! 


সবুজ সান্যাল 
ধাড়সা, হাওড়া 


[] মন থেকে পূর্ণ সমর্থন না করলেও এই ব্যবস্থা চলছে। একক ব্যক্তি 
এককভাবে সৎ থাকতে পারেন না এই ব্যবস্থায় গড়পড়তা মানুষ বোঝাপড়া 
করে নিরাপত্তার ভারসাম্য খোঁজেন। এর ব্যতিক্রমের ফলে দানা বীধে আন্দোলন ৷ 
তখনই ভারসাম্য টলে ওঠে, ফের খোঁজে স্থিতাবস্থা। সুতরাং একক ব্যক্তির 
পক্ষে বলা শক্ত তিনি ঘুষপ্রথা অনুমোদন করেন না ৷ তিনি যা পারেন তা হল,এক 
আপাত সহনীয় মাত্রায় ঘুষকে 0019.061 করা। সুতরাং আলোচ্য সমস্যা 
বিশুদ্ধ আবেগ দিয়ে নয়, যুক্তি দিয়ে ভাবতে হবে। 

উৎসমানুষ পড়ে যখন ঘুষ দিতে যাচ্ছি তখন আসে প্রয়োজনীয়তা ও বিচার 
বিবেচনার দ্বন্দ, চাহিদা ও যোগানের দ্বন্দ । আমার জীবন-মরণ প্রয়োজনীয়তা 
তখন সঙ্কটকালে উপস্থিত হলে বিচার বিবেচনাকে পিছনে ফেলে রাখব । এটা 
অবশ্যই সুবিধাবাদ, কিন্তু যার এ পর্যাপ্ত সঙ্গতি নেই সে এই কারণে “সৎ' হয়ে 
গেল। আবার দেখা যায় ঘুষের টাকা কম পরিমাণে হলে তা ধর্তব্যে আসে না 
কিন্তু বেশি হলে কলঙ্কিত হয়ে যায়। বা ধরা যাক চীদার বা অনুদানের রসিদের 
মাধ্যমে তা করা হল যা কিনা এ স্কুলের উন্নয়নের কোন ফান্ডে জমা হবে। 
সেক্ষেত্রে এই transaction money-এর consideration গ্রহণযোগ্য 
হতে থাকে। যেমন উচুমহলে Cut, hush, kick bac প্রভৃতি শব্দগুলি 
[10178 কে বিশেষিত করেছে এমনভাবে যে, কখনও ঘুষের ইজ্জত বেড়ে যায় 
বাসরলীকরণ হয়ে যায়।টাকা পার্টি তহবিলে চলে গেলে ঘুষ হয় কিনা এ প্রশ্নও 
উঠে আসছে। 

সুতরাং আমি এই লোকটা ঝামেলা ঝক্কি এড়াতে এক সুবিধাবাদ প্রতিষ্ঠিত 
করি এক সহনীয় ভারসাম্যের অবস্থা। এখানে আমি ঘুষ না দিলেও অন্য কেউ 
ঘুষ দিয়ে চাকরি নেবে। 

তাহলে নিশ্চিন্ত ও নিরাপদ (আপাত) থাকতে গেলে সমাজের সঙ্গে এরকম 
চুক্তিতে যাওয়া 21801121191া1। কিন্তু আরও এক চুক্তি আছে সেটা নিজের 
মূল্যবোধের সঙ্গে মনুষ্যত্বের। এ মনুষ্যত্ব উৎস মানুষে চিঠি লিখবার প্রেরণা 
দেয়। এ চুক্তিতে গেলে ঘুষ কে ঘুষ বলতেই হয়, যা আমার গতানুগতিকতায় 
অন্ধ অনুসরণ করবার প্রতীক, আমার মূল্যবোধের বিক্রয়মূল্য। চাকরি না নিয়ে 
যদি নিজের সঙ্গে চুক্তিভঙ্গ না করার মনের জোর থাকে তবে মনুষ্যত্বের সে 
সুপ্রিমকোর্টের বিচার মেনে চলাই যুক্তিসঙ্গত। 


শুভ্রাংশুকুমার রায় 


১৬১ 


[2 কথায় বলে বেকারের বড়ই জ্বালা । লেখাপড়া শিখেও লেখাপড়ার 
কোন মূল্য নেই ৷ এই কথাটা প্রায় সবার মুখে শোনা যায়।তার কারণ আজকের 
ভ্ৰষ্টাচার ও দুর্নীতি। কী করে একটা সরকারি বা বেসরকারি চাকরি পাওয়া যায় 
তার জন্যে হন্যে হয়ে ঘুরে বেড়াচ্ছে হাজার হাজার ছেলে। পদের সংখ্যা 
সীমিত।তার উপর চলে এম.পি, এম.এল.এ ও মান্যগণ্য ব্যক্তির কোটা । এছাড়া 
আছে টাকাপয়সার খেলা। 

আজকে চাকরির বাজারে পদের সংখ্যা সীমিত আর বেকারের সংখ্যা 
প্রচুর। দেখা যায় ভাল শিক্ষা-দীক্ষা, যোগ্যতা থাকা সত্বেও চাকরি পাচ্ছে না। 
কারণ তার কাছে থলি ভর্তি টাকা নেই। আজকে ভ্রষ্টাচারের জন্য গরিব বা 
মধ্যবিত্ত শ্রেণীর ছেলেদের চাকরি পাওয়া দুরূহ ব্যাপার হয়ে দীড়িয়েছে। 

বেকার ভাইপোর চাকরি দরকার। একখানা সুযোগ এসেছে হাতছাড়া 
করতে চায় না। ঘুষ না দিলে অন্য কেউ ঘুষ দিয়েই চাকরিটা নিয়ে নেবে। তাই 
ভিটে-মাটি বিক্রি করে অথবা ধারদেনা করে ঘুষের টাকা দিয়ে চাকরি পাকা করে 
নিল। এবার তার মনে দেখা দিল টাকা কামাবার আকাঙ্ক্ষা, কারণ ঘুষ দেওয়া 
মোটা অঙ্কের টাকা যত তাড়াতাড়ি সম্ভব তুলতে হবে। ফলে সেও দুর্নীতির পথ 
রয়েছেদুটো রাস্তা। কোন্রাস্তা বেছে নেবে সেটা বেকার ভাইপোদের চিন্তা করা 
উচিত প্রথম রাস্তা__ঘুষ দিয়ে চাকরি নেওয়া ৷ দ্বিতীয় রাস্তা__সউঘবদ্ধ হয়ে 
এই দুর্নীতি ও ভরষ্টাচারের বিরুদ্ধে সংগ্রাম চালিয়ে সুস্থভাবে যোগ্যতা অনুযায়ী 
চাকরি নেওয়া প্রথম রাস্তা সাধারণত সম্ভব নয়। কারণ ঘুষের মোটারকম টাকা 
গরিব বা মধ্যবিত্ত শ্রেণীর ছেলেদের দেওয়া সম্ভবনয়।তাই দ্বিতীয় রাস্তা তাদের 
বেছে নিতে হবে। এছাড়া তাদের আর কোন পথ নেই। 


কানু মজুমদার 
মুরী, রীচী বিহার) 


[আজ যেখানে যেকোনো একটা চাকরি পাওয়া বিরাট ভাগ্যের ব্যাপার 
সেখানে ভালো ইন্টারভিউ দিয়ে ঘুষের মাধ্যমে চাকরি পাওয়ার সুযোগটাকে 
সহজে কেউ হাতছাড়া করতে চাইবে না। অন্তত আমার মতে তো কখনোই 
নয়। মানি, ঘুষ দিয়ে চাকরি? কিন্তু এ সব ঠুনকো সেন্টিমেন্ট নিয়ে চললে তো 
আর পেট ভরবে না! আমি নির্দিষ্ট টাকা ঘুষ দিয়ে চাকরিটা] যদি না বাগাই তবে 
সেটা অপর কোন ভাগ্যবানের (?) দখলে যে চলে যাবে এটা সুনিশ্চিত। কারণ 
এমনও দেখেছিইন্টারভিউয়ে প্রথম হবার পরও ঘুষের টাকা যোগাড় করতে 
না পারায় চাকরি হয়নি; তখন এ চাকুরি প্রার্থীর নানা মহলে প্রতিকার চাওয়ার 
পরও কোন ফল হয়নি। আবার ইন্টারভিউয়ে মেরিট লিস্টে নিচের দিকে নাম 
থাকার পরও শুধু মাত্র কাড়ি কাড়ি টাকা ঘুষ দিয়েই চাকরি হয়ে গেল এমন 
নজিরও কম নেই৷ চারিপাশে এমন সব ঘটনা ঘটার পরও ঘুষ দিয়ে চাকরি নেব 
না__এমন সৌখিন বিলাসিতা কি মানায়? কাজেই ঘুষ দিয়ে চাকরি নেওয়া 
উচিত না অনুচিত- প্রশ্ন ওঠার আগে সামগ্রিক পরিকাঠামোর পরিবর্তন করার 
দিকেই বেশি নজর দেওয়া জরুরি। 


জীবনকুমার অধিকারী 
পাগ্লীগঞ্জ, দক্ষিণদিনাজপুর 

আগামী সংখ্যার বিষয় 
২৫. বিয়ে না-করা মেয়েরা 


আজকের দিনে মেয়েদের বিয়ে হওয়া এক সাংঘাতিক ব্যাপার ; আধুনিকতার 
মোড়কে অর্থ, অবিজ্ঞান আর অমানবিকতার খেলা চলে। এমনকি চাকরি করা 
মেয়ে, প্রেম-ভালবাসার বিয়ে, সব ক্ষেত্রেই তাই। তাহলে বিয়ে না করলে কেমন 
হয়? 

আপনার কি মনে হয় বর্তমান সময়ে কোন উপার্জনশীল মেয়ের পক্ষে বিয়ে 
না করে সম্মান নিয়ে বেঁচে থাকা সম্ভব? স্বাভাবিক সামাজিক জীবনযাপন 
সম্ভব? 


এক মাসের মধ্যে যুক্তিশীল মতামত জানান, ৪০০ শব্দের বেশীনয়।পাতার 
একদিকে মার্জিন রেখে লিখবেন। পাঠকের মতামতে সম্পাদকীয় হস্তক্ষেপ 
থাকবে না। 


M. M. Enterprise 


87, K. K. Roy Choudhury Road 
Barisha, Calcutta - 700 008 

বইপত্র 


আলোচনা / পরিচয় 


ভালো সংস্কার খারাপ সংস্কার 


নারী মানেই সন্তান-উৎপাদক যন্ত্র, সংসার দেখার দায়িত্ব তার, বাইরের 
দুনিয়ায় সে ‘বিবৰ্জিতা’ এরকম মনোভাব বর্তমান যুগে অবশ্যই কুসংস্কারের 
নামান্তর। কিন্তু এর বিপরীতে নারীকে কি দজ্জাল স্বেচ্ছাচারী পুরুষ-বিদ্বেষী 
হতে হবে? সেটাই কি কাম্য ? আবার দেখুন, গুরুবাদ অন্ধভক্তি কর্তা-নির্ভরতা 
নিন্দনীয়, কুসংস্কারাচ্ছন্ন মনের পরিচায়ক । তাবলে কি পিতা বা শিক্ষককে প্রণাম 
জানানো উচিত নয় ? প্রাজ্ঞ অভিজ্ঞ ব্যক্তির কাছে বিনীত হওয়া অন্যায়? এরকম 
প্রগতিশীলতাই কি কাম্য? 

সংস্কার-কুসংস্কারের সঠিক সংজ্ঞা নিরূপণের অনীহা এবং কুসংস্কার- 
বিরোধিতার নামে এতিহ্য, মূল্যবোধ, সাংস্কৃতিক আচারকে আঘাত করার 
একটা প্রবণতা প্রগতিশীল মহলে দেখা যাচ্ছে। সংস্কার বা প্রচলিত বিশ্বাসগুলির 
মধ্যে কোন্টা সত্যিই ‘কু’ কোন্টা আদৌ ক্ষতিকারক নয় বরং সমাজবন্ধনের 
সহায়ক এ প্রশ্ন নিয়ে দ্বন্দ আছে, কিন্তু ভাবনা-চিন্তার সুসন্বদ্ধ সাবলীল নথিবদ্ধ 
চেহারা বিশেষ চোখে পড়ে না। যা দেখা যায় সবই বিক্ষিপ্ত বিচ্ছিন্ন মন্তব্য মাত্ৰ৷ 
সম্প্রতি হাতে পাওয়া গেল আলোচ্য বিষয়টির ওপর এক মূল্যবান ক্ষুদ্র 
প্রকাশনা ৷ খুবই প্রয়োজনীয় বিষয়, কিন্তু লেখক শুভংকর চক্রবর্তী বিষয়টির 
প্রতি তার সুচিন্তিত ভাবনাকে আরও খানিকটা মেলে ধরলে পারতেন । সংস্কার- 
কুসংস্কারের শিকড় অনুসন্ধানে আরও কয়েকটি পৃষ্ঠা ব্যয় করলে পারতেন। 
সংস্কার, কুসংস্কার, নতুন সংস্কার সংক্রান্ত আলোচনায় মাত্র বারো পৃষ্ঠার এক 
চিল্তে পুস্তক বড্ড অতৃপ্তি এনে দেয় এবং অনেক তর্ক তোলার সুযোগ করে 
দেয় যেগুলির উত্তর লেখার ভেতরেই থেকে যেতে পারতো। 

যেমন ধরা যাক, ৩ পৃষ্ঠায় লেখক বলেছেন “কুসংস্কার ও সংস্কারের মধ্যে 
একটা স্পষ্ট সীমারেখা টানা দরকার । সমস্ত কুসংস্কার ভাঙতেই হবে। কিন্তু 
সংস্কার সম্বন্ধেসে কথা খাটে না!’ খুব বাস্তব প্রশ্ন, কিন্তু “স্পষ্ট সীমারেখা” এ 
পুস্তিকায় স্পষ্ট করে টানা হয়নি। শুভংকরবাবু পারিবারিক ও সামাজিক বন্ধনের 
সহায়ক উপাদান হিসেবে (সু) ,সংস্কারকে দেখেছেন কিন্তু সংস্কারের 
সংজ্ঞাটিকে বিস্তৃত ব্যবচ্ছেদে যাননি, হয়তো স্থানাভাবে। সামাজিক বন্ধন, 
নৈতিকতা, মানবিকতাকে ধরে রাখতে ‘কাম্য’ সংস্কারের কথা লেখক বারবার 
বলেছেন ৷ কিন্তু সংস্কার মাত্রেই (সে ‘কাম্য’ হোক আর অকাম্যই হোক) ্রশ্নহীন 
আনুগত্যকে প্রশ্রয় দেয়, অন্ধভাবে গ্রহণের অভ্যাস দাবি করে। তাতে ব্যক্তির 
আত্মবিশ্বাস কি বাড়ে? সমাজ কল্যাণে কুসংস্কার বিরোধিতায় সে ব্যক্তি কি 
যুক্তিনির্ভর বিজ্ঞানসম্মত বিচার পদ্ধতি গ্রহণ করতে পারবে, না সংস্কারে 
অবগাহন করবে? .....এ প্রসঙ্গে আলোচনা স্পষ্ট নয়। আবার দেখুন ৫ পৃষ্ঠায় 
লেখক বিচক্ষণতার সঙ্গে অনুধাবন করেছেন “সংস্কারের এই বন্ধনকারী শক্তি 


উৎস মানুষ [] জুন '৯৬ 


ভেঙে দেওয়া এবং কুসংস্কারের এই সর্বনাশা শক্তি জিইয়ে রাখা বহু যুগের 
প্রাচীন ও পরিকল্পিত একটি চক্ৰান্ত’ কে বা কারা করছে এই চক্ৰান্ত? লেখকের 
উত্তর-_-আমাদের এই সমাজ ব্যবস্থাটাই চত্রান্তকারী।.... মুশকিল হল এরকম 
উত্তরে আমরা আজকাল আর তৃপ্ত হই না কারণ বিগত ২ দশকে কারণে- 
অকারণে “সমাজব্যবস্থা দায়ী” হতে দেখে আসছি। কে এই সমাজব্যবস্থা, কী 
ভাবে চেনা যাবে তাকে? এহেন নিরাবয়ব অধরা এক শত্রুর ঘাড়ে চক্রান্তের দায় 
চাপিয়ে আমরা এক পা-গ যে এগোতে পারি না। বরং অন্তরালের শত্রু তার 
অবক্ষয় ছড়িয়েই যায়। তবে কি আমাদের প্রত্যেকটি সচেতন শিক্ষিত মানুষের 
সমাজ গড়েছি, ধরে রেখেছি! এ প্রশ্নেরও সদুত্তর নেই বইটিতে। 

কেন আমাদের শিক্ষক-অধ্যাপক-বিজ্ঞানী-বুদ্ধিজীবী-রাজনীতিবিদগণ 
(বিশেষত মার্কসীয় দর্শনে উদ্বুদ্ধ বামপন্থীগণ) সংস্কার-কুসংস্কারের প্রশ্নে কোন 
নির্দিষ্ট কর্মসূচি নেন না, কেন বিজ্ঞানসম্মত কাৰ্যপদ্ধতি অভ্যাস ও অনুসরণ 
করেন না, সে প্রসঙ্গে বাঞ্ছিত আলোচনা অধ্যাপক চক্ৰবৰ্তী রাখেননি, তবে ১০ 
পৃষ্ঠায় সমাধান-নির্দেশিকা হিসেবে বেশ কয়েকটি ‘কাম্য সংস্কার’ কে তুলে 
ধরার প্রস্তাবনা তিনি রেখেছেন । যেমন “সামাজিক দায়বদ্ধ থাকার সংস্কার, কাজ 
করার সংস্কার, দুর্নীতি থেকে মুক্ত থাকার সংস্কার, মান্যকে মান্য করার সংস্কার, 
অপরের ধর্ম-বিশ্বাসের প্রতি সহনশীল হওয়ার সংস্কার’ ইত্যাদি কিন্তু এগুলি 
তো সুস্থ মূল্যবোধেরই সমার্থক, এগুলিকে সংস্কার বলে চিহ্নিত করার 
প্রয়োজন কী? বরং এদের সুস্থ সামাজিক অভ্যাস বা সাংস্কৃতিক আচরণ, 
কিংবা লোকায়ত অনুশাসন বললে অনেক পরিষ্কার হবে, প্রগতি অনুসারী হবে 
বলে মনে হয়। ‘সংস্কার’ শব্দটির মধ্যে কু-সু বিভাজনের দায় থাকে, তাতে 
মুখ্যুসুখ্য সাধারণ মানুষের বিভ্ৰম বাড়তে পারে, সকলে তো অত ব্যাখ্যা- 
বিশ্লেষণ জানে না! 

এত বাহ্য। কাম্য সংস্কার নাকি মূল্যবোধ, এই শব্দের কচকচি না হয় বাদই 
দিচ্ছি, কাজের কাজটাই তো আসল! এখন, প্রস্তাবিত ‘কাম্য সংস্কার’ কীভাবে 
সমাজে বিকশিত হবে, তার পথনির্দেশ কোথায়? আমরা তো দিশা খুঁজেই 
বেড়াচ্ছি। আজকের যে-সমাজ রুগ্ন নড়বড়ে কুসংস্কারগ্রস্ত (লেখকেরও 
অভিমত তাই) তার মধ্যে বসে থেকে কীভাবে বর্তমান ও আগামী প্রজন্মের 
কাছে এইসব সুস্থ বোধ পৌছে দেওয়া যাবে? কোন বিশেষ প্রক্রিয়া বা 
আন্দোলনের কথা বইটিতে বলা নেই ৷ কেবলমাত্র সদিচ্ছায় কি পাথর গলবে? 

আশা করব, প্রতীক্ষা করব,এ বিষয়ে আরও বিস্তৃত পূর্ণাঙ্গ পর্যালোচনা যেন 
লেখা হয়। 


অশোক বন্দ্যোপাধ্যায় 


সংস্কার ঃ কুসংস্কার ঃ নতুন সংস্কার 

ডঃ শুভংকর চক্ৰবৰ্তী 

আশুতোষ কলেজ ক্যাম্পাস ডাইভারসিটি 
ইনিসিয়েটিভ 

প্রকাশকাল __ জানুয়ারি ১৯৯৬ 

প্রাপ্তিস্থান __ অধ্যক্ষ, আশুতোষ কলেজ 

হাজরা, কলকাতা । 


১৬৩ 


সংগঠন সং 


হয়েছে 


0 বিজ্ঞান ও সাংস্কৃতিক সমন্বয় কেন্দ্র, শান্তিপুর (নদীয়া) তাদের “বিজ্ঞানী 
গোপালচন্দ্র ভট্টাচার্য বিজ্ঞানমনস্কতা প্রসার প্রতিযোগিতার বার্ষিক অনুষ্ঠান 
উদ্যাপন করে শাস্তিপুরে, গত ২০ ও ২১শে এপ্ৰিল ‘৯৬ ৷ ওই অনুষ্ঠানে মোট 
৮ টি আঞ্চলিক স্কুল ও চারশ’ ছাত্রছাত্রী অংশগ্রহণ করে। 

আন্তঃবিদ্যালয় প্রতিযোগিতায় প্রথম স্থান পেয়েছেফুলিয়া বালিকা বিদ্যালয় 
ও দ্বিতীয় স্থান পেয়েছে শান্তিপুর রবীন্দ্র বিদ্যাপীঠ। পুরস্কারের বই ও 
প্রশংসাপত্র বিতরণের পর মূকাভিনয়, আবৃত্তি ও গান পরিবেশন করে এলাকার 
শিল্পীরা । এছাড়া “মহাবিশ্বের রহস্য’ তথ্যচিত্রটি প্রদর্শিত হয় এবং পশুপাখি 
বিষয়ে জনপ্রিয় বৈজ্ঞানিক আলোচনা করেন পীযূষ দাশগুপ্ত। 

এ গত ২৮শে এপ্রিল, '৯৬ গণবিজ্ঞান সমন্বয় কেন্দ্র, পঃ বঙ্গ আয়োজিত 
এবং স্থানীয় হালিসহর বিজ্ঞান পরিষদ পরিচালিত “বিজ্ঞান অনুসন্ধিৎসা প্রকাশ, 
১৯৯৫"-এর পুরস্কার বিতরণী অনুষ্ঠান হালিসহর রামপ্রসাদ বিদ্যাপীঠে অনুষ্ঠিত 
হয়ে গেল। অনুষ্ঠানে গান, কথাবলা পুতুল, মুকাভিনয় ছাড়াও “বিজ্ঞান 
অনুসন্ধিৎসা প্রকাশ'-এ অংশগ্রহণকারী ছাত্র-ছাত্রীদের পরিবেশনায় সমবেত 
গান, আবৃত্তি, নৃত্য এবং মজার নাটিকা “পিউ কথা’ উপস্থিত দর্শকমণ্ডলীকে 
আগ্লুত করে। পরিষদ আয়োজিত “শব্দ ছকে পূৰ্ণগ্ৰাস সূৰ্যগ্ৰহণ’ প্রতিযোগিতায় 
অংশগ্রহণকারী সকল সঠিক উত্তরদাতাকেও এই অনুষ্ঠানে পুরস্কৃত করা হয়। 

0 চন্দননগর বিবর্তন বিজ্ঞান সংস্থার উদ্যোগে গত ১ মে চন্দননগর আই 
এম এ-হলে স্বেচ্ছা রক্তদান শিবিরের আয়োজন করা হয়। সংস্থার বিভিন্ন 
সদস্যসহ মোট ১৩ জন ব্যক্তি স্বেচ্ছায় রক্তদান করেছেন। 

7 কলকাতা ইউনিভাৰ্সিটি ইনস্টিটিউটের পরিচালনায় তাদের বেসমেন্টে 
স্থায়ী পুস্তক ও পত্রিকার প্রদর্শনীর অংশ হিসেবে গত মে মাসে ‘বইমেলা থেকে 
বৈশাখ’ পর্যন্ত প্রকাশিত গ্রন্থ ও পত্রিকা-র ওপর প্রদর্শনী ও আলোচনা সভা 
অনুষ্ঠিত হয়। 

0 হালিসহর বিজ্ঞান পরিষদের উদ্যোগে গত ২৯শে এপ্রিল হালিসহর 
আদর্শ বিদ্যাপীঠে 'জলাতঙ্কঃ সমস্যা ও প্রতিকার’ শীর্ষক একটি কর্মিশিবির ও 
আলোচনা সভা অনুষ্ঠিত হয়। এই আলোচনায় পরিষদের কর্মীরা ছাড়াও 


গণবিজ্ঞান সমন্বয় কেন্দ্র (পঃ বঃ) ও তার অন্তর্ভূক্ত বিভিন্ন সংগঠনের কর্মীরা 
এবং স্থানীয় উৎসাহী মানুষজন অংশ নেন। মূল আলোচক হিসেবে উপস্থিত 
ছিলেন ডাঃ রবীন্দ্রনাথ মিশ্র ও ডাঃ অল্লান গোস্বামী । জলাতঙ্ক' আক্রান্ত প্রাণীর 
আক্রমণে এবং সাধারণভাবে কুকুর-বিড়াল প্রভৃতি প্রাণী আঁচড়ালে বা 
কামড়ালে তার প্রাথমিক চিকিৎসা সম্পর্কে বক্তব্য রাখেন ডাঃ রবীন্দ্রনাথ মিশ্র । 
তিনি এই সূত্রে এই চিকিৎসায় হোমিওপ্যাথি ওষুধের অসারতা এবং সরকারি 
হাসপাতালে জ্যান্টিৱ্যাবিস সিরামের অভাবের ব্যাপারে সকলকে সচেতন হতে 
বলেন ডাঃ গোস্বামীও স্নাইডের সাহায্যে জলাতঙ্কের চিকিৎসা প্রভৃতি সম্পর্কে 
আলোচনা করতে গিয়ে সরকারি হাসপাতালে এর অত্যাধুনিক চিকিৎসায় 
অব্যবস্থার জন্য জাতীয় পরিকল্পনার অভাব এবং বহুজাতিক কোম্পানিগুলির 
শ্রভাবকে দায়ী করেন। 

0 অতি জনপ্রিয় উৎসমানুষ-এর “আড্ডা” (দশম বর্ষ) বসেছিলো গত ২রা 
জুন, রবিবার হরিণঘাটা কলেজে । হরিণঘাটার ‘কুসংস্কার ও অন্ধবিশ্বাস বিরোধী 
কমিটি’ তাদের স্বল্প সামর্থে চমৎকার বন্দোবস্তে গোটা আড্ডা’কে সফল করে 
তোলেন। দেড় শতাধিক ‘আড্ডা’ প্রিয় বন্ধু সারাদিন বড় হলঘর ভর্তি করে 
ছিলেন।...আড্ডা” শেষে ফেরার পথে প্রাকৃতিক দুর্যোগে কিছু অসুবিধায় পড়তে 
হয়েছিলো। বিস্তৃত রিপোর্ট আগামী সংখ্যায়। ৩০ মে বৃহস্পতিবার অপরাহ্ন 
প্রখ্যাত মনোরোগবিদ ডাক্তার ধীরেন্দ্রনাথ গঙ্গোপাধ্যায় ‘পাভূলভ মেডিক্যাল 
রিসার্চ সেন্টার--এর উদ্বোধন করেন। তিনি পাভ্লভীয় চিকিৎসা-পদ্ধতির 
বৈশিষ্ট্য ব্যাখ্যা করেন। অনুষ্ঠানে প্রধান অতিথি ছিলেন শিল্পমন্ত্রী বিদ্যুৎ গঙ্গে 
1পাধ্যায়। তিনি সাধারণ মানুষের স্বার্থে এই ধরনের ৷ বেসরকারি প্রয়াসের প্রশং 
সা করেন। ...এই উদ্যোগের সহযোগী সংস্থা উৎসমানুষ-এর পক্ষ থেকে 
আহ্বায়ক চিকিৎসার পাশাপাশি তাদের বিজ্ঞানচেতনা বাড়ানোর ওপর বিশেষ 
গুরুত্ব আরোপ করেন। 

2 মনোরোগবিদ ডাঃ বাসুদেব মুখোপাধ্যায় মনোরোগের সঙ্গে শারীরিক 
রোগের সম্বন্ধ ব্যাখ্যা করেন। 


হবে 

7 কলকাতা ইউনিভার্সিটি ইনস্টিটিউট-এর পরিচালনায় তাদের বেসমেন্টে 

নিয়মিত পুস্তক ও পত্রিকা প্রদর্শনীর ব্যবস্থা হয়েছে। রবিবার ও ছুটির দিন বাদে 

প্রতিদিন বেলা ২টা থেকে সন্ধ্যা ৭টা পর্যন্ত এটি খোলা ।জুনে "শিশুসাহিত্য ও 

ছোটদের পত্রিকা” জুলাইয়ে “বাংলাদেশের বই ও পত্ৰিকা’, আগস্টে “কবিতা ও 

কবিতা বিষয়ক গ্রন্থ ও পত্রিকা” এবং সেপ্টেম্বরে ‘ভ্ৰমণ বিষয়ক গ্রন্থ ও পত্রিকা” 
বিষয়ে বিশেষ প্রদর্শনী ও আলোচনা হবে। 


পাওয়া যাচ্ছে 


সর্পমঙ্গল কাব্য 

